Kumkhua A Hmunmi Pathian - Chinland Today Media\nJune 3, 2009 10:55 am·0 comments\nTlang pawl na tuah hlan le, leilungpi na seemsuah hlan ihsin Nang cu thawhnak le cemnak nei loin, A kumkhua in Pathian na si ringring. – Saam 90:2\n– 2Sansiarnak 17-18\n– Johan 13:21-38\nConcise Oxford English Dictionary ah Mirangca ah tikcu caan (time) timi hmin hi tambik an hmang a si ti’n 2006 kum ih report peknak ah an ngan. Mangbang ding cu a um lo. Tikcu caan alak ih cemliam lo dingin le tikcu hleifuan um thei dingin tikcu caan kan hmang rero. Nazi 24 timi caan hi kan nei thluh ko nain hih tikcu caan ah daihcang ko ih um a theih timi mi malte lawngin an cosang thei.\nCuruangah si Saam 90 cu a man a khungzetmi Bible cacaang ah a cang ih tikcu caan ih bikhiahmi kan nunnak ah kan khuaruahnak ret hnakin kumkhua a si mi Pathian hnen sawn ah kan khuaruahnak thleng dingin in kaihruai. “Tlang pawl na tuah hlan le leilungpi na seemsuah hlan ihsin Nang cu thawhnak le cemnak nei loin, a kumkhua in Pathian na si ringring.” (Saam 90:2).\nPathian thangtthat Hla ngantu Matthew Bridges ih hminthangzetmi hla: “Sui Lukhum Tampi Khumter uh” (Crown Him with Many Crowns) timi sungah, “Na Siangpahrang a lianbik cu kumkhua in thangtthat aw” ti’n a phuah. Siangpahrang ti cu hriakculhmi a si ih thuneihnak saangbik neitu a si. Amah nehkhuh theitu ding Vuanzi mibur an um lo, hril awknak ih tel khal a ttul lo.\nTikcu caan cu Pathian ih sersiammi a si. Bawipa cu uktu a si ih tikcu caan herliamtertu khal a si. Nazi le tikcu caan ruangih na thin a hnaihnok asile Saam 90 hi daite in siar awla khuaruat aw. Nazi, ni le kum caan pawl hi Bawipai’ kut sungih ummi an si thu a lo simfiang ding.\nBawipa ih hmaika ah thin hnangam tei’ na pan asile tikcu le caan parih na hmuh daan hi a thar in a um ding.\nKumkhua thawn pehpar in na hmuh daan a dik lawngah\nTikcu caan ih mankhun zia dikzet in na thei fiang ding.


Home > News >Rising tension in the East China Sea\nMap of the East China Sea. (CIA World Factbook, courtesy of Wikicommons.) Rising tension in the East China SeaAt a recent Burkle Center event, regional experts agreed that China's new air defense zone in the East China Sea signaled deepening mistrust in the region, but disagreed as to whether it represented a strategic move or a foreign policy miscalculation.


Jesuh Tel Lo Cun (sim tu Rev. Fr. Lucas Sum), January 6, 2021. | Radio Veritas Asia\nJesuh Tel Lo Cun (sim tu Rev. Fr. Lucas Sum), January 6, 2021.\nJesuh Tel Lo Cun\nThuthangtha sim tu Rev. Fr. Lucas Sum\nThuthangttha ngai tu, nan umnak cio ah Pathian in kumthar thlawsuah, a hleice in damcah nak, lo pe hram seh.\nTui ttumah Jesuh tel lo cun timi thu thawi ten ruat khawm tlang uh sih. Hmaisa ah Pathian ttongkam ngai ta hrih uh si.\nMarka 6: 43 - 52 “Cui hnuah zamrang tein Jesuh in a dungthluntu pawl cu long sungah a luh ter ih tili khat lam ral Bethsaida ah a hmai ah rak feh sung dingin a thlah. Cule misenpi pawl cu a tlun ter. Damten va tlung uh a ti hnuah tlangpar ah thlacam dingah a feh. Khua a thim tikah long cu tili laifang a thlengih Jesuh cu amah lawng ten tlang parah a um lai. Thli kha an mah lamih a hran ruangah a dungthluntu pawl in long an hlau tikah harnak tampi an tong ti kha a hei hmu. Curuangah zinglam nazi pathum le paruk kar lakah an hnenah cun, ti par in a va feh. An kiang a tlen tikah lan san a tum, asinan ti parih a feh kha an hmu. Mithla ah an ruat ih an thin phang in an raak ciamco. An hmuh tikah an zaten an ttih ngaingai.\nHma khat te ah Jesuh in ‘Nan thinphang hlah uh! Keimah so khaw ka si,’ tiah a ti. Cule long sungah an hnenah a vung lut ih thli cu a dai. Dungthluntu pawl cu an mang a bang zet, ziangah tile mi thawngnga rawl a daarnak kha a sullam an thei thei lo, an thinlung in a ruat ban lo a si.”\nZumtu u le nau, Bawi Jesuh in mi tu ih kan siar mi Baibal sung ihsin kan hrangih a thupi zet mi thu pa hnih in zirh. Tawi ten von ruat khawm hrih uh si.\nPakhatnak ih in zirh mi cu “thlacam ih thupitnak” a si. Nitin kan nunnak ah mitampi cu thlacam a ttul lo, thlacam khal ka thiam lo, kan tiih thlacam dai thlang in kan um pang ttheu. Mitu ih kan thei vek in Bawi Jesuh in a dungthluntu pawl cu Bethsaida ah feh ding in a thlah. Cun a thuthangttha sim mi le zirh mi ngai tu mipi pawl khal a tlun ter ttheh hai. Zo hman a hnenah an taang nawn lo. Cun Jesuh cu thlacam dingin tlangpar ah a feh a si. Ziangruangah Bawi Jesuh hi Pathian ih fapa rori a si nan, thla a cam a si pei, timi ruah ding tampi a um. Thla a camnak san hi tampi a um. Cumi tampi sung ihsin, pakhat a si ve mi cu, thlacam a thupi tuk, nan nih khal thla cam ve ringring uh, timi in zirh duh ruangah a si. Thlacam a thupit le a ttul ih rungah a mah Bawi Jesuh rori hman thla a cam ttheu a si. A mah rori khal in hi tin cam uh tiah in zirh. Cumi cu ‘Vancungih Um Kan Pa” timi thlacamnak a si. thlacamnak hmuahhmuah lak ih a ttha bik thlacamnak a si. Mi vek ih thlacam kan thiam lo a si hman ah ‘Vancung ih Um Kan Pa’ timi thlacamnak te tal cu kan cam hrimhrim a ttul a si.\nA pahnihnak ih Bawi Jesuh ih in zirh duh mi cu ‘a mah Jesuh thawi kan um asilen thla a muang ih a mah Jesuh thawi kan um lo a si ah cun thla a ttem’ ti mi a si. Ttongdang ih kan sim asilen Jesuh thawn kan um asilen khuavang sual sawmnak in in neh thei lo ding, tinak a si. A dungthluntu pawl hi Bawi Jesuh thawi an um tlang ah cun ziang hman ttih le thlaphan ding an nei lo. Asinan, Bawi Jesuh cu amah lawng tlangparih thla a cam lai ah a dungthluntu pawl cu long sungah an um ih thli a hran ih ti suar a leh tik ah an thin a phangih an thla a ttem. Asinan, Bawi Jesuh cu an long to mi sungih a vongluh ve cun zianghman an ttih nawn lo. An hnga a ngam tuk.\nCun Johan 20: 19-23 sungah khal ah hitin kan hmu: “Nipi ni zanlam ah dung thluntu pawl cu hmunkhat ah an tong aw. Judah mi hotu pawl an ttih ruangah sangka hmuahhmuah an khar ttheh.” Zumtu u le nau, Jesuh an hnen ih a um lo ruangah an thla a ttem. An ning a ttih. Cathianghlim in hi tin in sim bet: “Cu mi lai fangah “Jesuh cu a ra lang ih an mah lak ah a ding in ‘Nan hnenah daihnak um ko seh’ a ti. Cu mi ttheh cun dungthluntu pawl khal thlarau thianghlim an co ih ziang hman an ttih nawn lo. an hna a ngam tuk.\nZumtu u le nau, thlacamnak thawn Pathian naih sinsin uh sih. Thinlung, thlarau, pumsa hna ngamnak cu Pathian hnen lawngah hawl ciau uh sih.\nNan zaten Pathian in lo umpi ringring hram seh! Amen.\nMenmen Caan hi “Menmen” Asi Lo (Rev. Fr. Polocarp Thawngte), January 19, 2021.\nSavun thawl thar kan si (Rev. Fr. Pius Cung), January 18, 2021.\nVanlam Sialkiringcin (Rev. Fr. David Mangte), Zarhkel Zarh (2) nak, January 17, 2021.\nMisual Pawl Ko Dingah A Ra (sim tu Rev. Fr. Peter Zin), January 16, 2021.


A Hngetmi Innhram - Chinland Today Media\nJanuary 13, 2013 1:21 am·0 comments\nBible Siar Ding: 1 Korin. 3:9-15\nZiangahtile Pathian in Jesuh Khrih cu Innhram thupibik dingah\na ret zo ih innhram dang ttoh bet a theih lo.\n– 1 Korin. 3:11\nPathian in leilungpi seemsuah dingih innhram pi a tuah hlan ah, kan rundamnak ding innhram pi a tuah hmaisa. Pathian minung a sersiam hlan ah, zo in a dodal dingih remter saalnak a ttul ding, cumi hrangah Pathian in innhram a tuah cia. Pathian thawn kan pehzom awk saal theinak dingih kan rundamnak innhram cu Jesuh Khrih lawng a si.\nTuni ah, a cokpolhmi (assorted) biaknak pawl in Pathian hnenih thlen theinak dingah lamzin tampi a um ti’n an zirh. Pakhat cio in danglamnak an nei, an thei fiang maw fiang lo maw, a bang awmi innhram an nei: an simmi cu mahte zuamnak (self effort) hi a si. Anmah thluntu pawl an taimak asile, a dikmi daan an thlun thei asile, thil ttha an tuah thei asile, vanram, (heaven, nirvana, utopia) kan tuah thei ti’n an ruat.\nCumi thawn kalhkeh aw in, Paul le tirhthlah pawl in kawhhran ih a fekmi zumnak innhram an rak dinmi cu Jesuh Khrih le a hnatuannak lawng a si. Himi siar lo innhram dang kan dinh ahcun kan innhram cu a sual (faulty) ih kan biaknak cu kanmai’ zuamnak ih cuaithlai a si ding.\nJesuh Khrih lawng hi a dikmi, a thianghlimmi le kumkhua in a hmun dingmi innhram pakhat umsun a si.\nThianghlim Bawipa, Na Fapa sungah ka hrang a hngetkhohmi rundamnak innhram na sakmi parah lungawithu ka lo sim.\nNangmah thawn kan pehtlaih awk theinak dingah\nthil dang zianghman hngatsantu si lo dingin in bawm aw.\nPathian ih innhram tuah ciami tlunah ziangmi si ka bet tum?


Britney A Tlangval Thar thawn Confidential Agreement An Tuah - Chinland Today Media\nNovember 20, 2014 2:38 am·0 comments\nMilar pawl hi an mualphonak a mak lo thei nasa ih, anmah bulpak thuhla tarlang ciamco an duh lo tlangpi. Britney Spears khal in a mualpho phang in, a tlangval thar thawn confidential thuhla ah rem awknak an tuah cia thluh.\nBritney cun tlangval thar a nei ih, cucu Charlie Eberso a si ih, a nu le pa ihsin TV lamih milar an si. A pa hi Saturday Night Live cocreator a si ih, a nu hi actress, Susan St. James a si. Mipa lam khal entertainment lam ih mi lang cu an si vek in, mualpho olsam bik an si ve.\nBritney hi daan in a pai kilkhawinak hnuai le hmuh ban ih um ding in, ti a si. Hi hi kum 2007-ih a nun hloh thlau ih rahsuah a si. Curuangah Britney hrangah cun a bulpak nun thup hi a thupi hleice. Confidential agreement hi a tlangval thar thawn an tuah ih, a tlangval pai nu le pa cu poi an ti lemlo.\nKan dung kar te ah Britney cun ngaihzawng a nei tih a rel ih, an thar nawn lai ti’n, a rel.


Ralkap Motor 30 Lenglo Ramthlo Khua An Thleng – Meifar\nChinram, Falam peng sung Tlangzar khua sungah ralkap motor 30 lenglo an va lut, October 19 simlam nazi 4:00 hrawngah Tlangzar khua ah an lut ih peng 2 hlatnak ih um Ramthlo khua cu pukpi in veithum an kap.\nRamthlo khuaimi in “Simlam nazi 4:20 ah ralkap motor cu Tlangzar khua ah an lut rero, khua ihsin ralkap motor 30 tiang cu kan hmu thei. Cu ai khalin an tam thei, pukpi in kan khua hi veithum an rung kap. Meithal awn cu vei tampi kan thei, Tlangzar khua mipi zaten an tlan thluh” a ti.\nHlaral ihsin Ramthlo khua cu an kah hnuah an va lut ih Baptist Biakinn le AG Biakinn sungah umhmun an khuar. Biakinn sungah ziangtin an khuasa ding ti cu theih a si hrih lo, ralkap pawlin an umhmun khuarnak hmun cu zu le sa hmun ah an hmang vivo.\nOctober 11 ah Kalaymyo ihsin ralkap motor 60 le tank 2 cu Chin ram ah an kaiso ih lamzin ah mi an that phah, khuasung inn le lo khal an siatsuah. Falam ihsin Hakha lam feh an tum ih lamlak ah Chin mipi kilhimtu pawlin an rak kah ruangah an motor 16 cu a siat zo. Hakha lam feh an tum thotho ih Ramthlo khua an thleng zo.\nA Fanu Neihsun Thawnginn Ihsin An Suah Ve Lo Ruangah A Thi, Tuiṭum Ah A Fanu Cu A Suak Ve Nan A Pa In Arak Hmuak Thei Nawn Lo


AI Camera cun Linesman pai` Lukawng cu Bawlung ah a ruat ih A Zuk Thlun Vivo | Falam Online Media\nAI Camera cun Linesman pai` Lukawng cu Bawlung ah a ruat ih A Zuk Thlun Vivo\nTechnology san kan hmang rero lai ih minung ih control ṭul mi thil ri pawl cu Ceet fim (Artificial Intelligence) an control ter thok thlang.\nHmun tamzet ahcun Football lek lai ih camera thawn video rak zuktu khal ah Ceet fim an hmang thok thlang. AI camera an hmang thei cun a hran ten Camera man sang a ṭul nawn lo ruangah pawlkom fate deuh pawl hrang ah a ṭhahnem zet ih paisa khal an save tam zet ti a si.\nCuih Ceet pawl cu bawlung ril nak zuk thlun vivo dingin rem ṭhat cia mi a si ih minung ih control ṭul lo in an mah ten hna an ṭuan thei.\nHmun ṭhenkhat ahcun hmangṭangkai zet in an thei aw nan, October 24 zaan, Scotland ram ih bawlung sit lai ih rak zuk tu Ceet fim cun a si lolo a rak zuk ciamco ruangah inn lam ihsin Tv thawn rak zoh tu pawl a ti buai thluh.\nCamera control dingih tuah mi Ceet fim cun linesman pai` lukawng cu bawlung ah a ruat ih bawhlung ril nak lam zuk lo in linesman pa` feh nak ta piang thlun in a zuk vivo.\nEverything is terrible. Here’s a football match last weekend that was ruined after the AI cameraman kept mistaking the linesman’s bald head for a football.https://t.co/BsoQFqEHu0 pic.twitter.com/GC9z9L8wHf\nCeet cangsual lai video cu internet ah an thlah ih tufangte ah a lar zet a si.\n← Aladdin Daawibur hmang in India Dr. Ting Thawng zali Kyat bum tuar\nEvan Thang Zel tei` Inn An Bauh, Paisa Ting 4 an Fir →\nUS President Donald Trump le innsang nu in Covid 19 nat nei\nJesuh thu cawngin Mirang le Palik in Midum ke kholhsak\nUS President thar sidingin Joe Biden an nemhnget +Pu Trump annka


NUG thusuahmi thawn pehparin PNLA hotu Colonel Khun Okka in a hmuhdan a rel - Falam Online Media\nNUG thusuahmi thawn pehparin PNLA hotu Colonel Khun Okka in a hmuhdan a rel\nNUG cozah in ralhraang vanzam tlanpit in mipi lam ṭangtu ralkap pawl cu paisa tampi kan pe ding ti`n thu an suah ih, NUG thusuah cu thil olai a si lo ti`n Pa-O National Liberation Army hotu Colonel Khun Okka in a rel.\n“Tuhlan ih hriamhrei ralthuam tlanpit dingih an sawm mi thawn a bangaw deuh lo. Tuhicu Vanzam tlanpit a si ih, vanzam mawng thei cin cu rank sang a ṭul.”\n“Tlunlam thupeknak a um maw tivek tiang an ngaihven ih, Ground Crew an um lai. Cun vanzam mawngtu cu pakhat lawng an si lo. A hawipi le staff dangdang an um lai ih an zaten lungrual thluh a ṭul ruangah thil olai a si lo ti`n ka hmu” tiah PNLA hotu Colonel Khun Okka cun a ti.\nNUG Acting President Duwa Lashi La cun tubaite ah “mipi kap hran loin raldo vanzam lole helicopter thawn mipi koptu ralkap pawl cu US $ ting 5 lawm man kan pe ding” ti`n thu a suah.\nActing President Duwa Lashi La thusuah thawn pehparin PNLA hotu Colonel Khun Okka cun “atakte` sim ahcun rel sin ding ka thei lo. SAC lam khal siseh, NUG lam khalin thinlung raldonak an tuah rero lai fang a si.”\n“Cuti a si tikah sumsaw an nei maw nei lo tikhal hi sim theih a si lo. Nan, ka rel duh pakhat cu ralkaptlan mipakhat hrang hman ah a thup thei bik le harsa zetin an cangvai. Curuangah ka sim zo vekin vanzam tlanpit timi cu thil olai a si lo. Mitam lungrualtei` tuah ṭul a si tikah a harsa ding” tiah a ti.\nNUG in SAC ralhraang ralthuam siat theitu le tlanpit theitu lawm mam tamzet an pe ding thu an phuang cu Dothlengnak thapetu mipi an tha tho zet ih, PNLA hotu Colonel Khun Okka rel vek in tlanpit a harsa khal a si le thil hmuahhmuah cu kan tuah sin lawngah atakin a rahsuah kan hmu thei ti`n mipi lam cun an pom a si.\n← Kyat Ting 20 hlawh ding vek ih Bumawknak kan ralring a ṭul\nSekan mithi inn ih kaihkhih tuar pawl thuhla theih cin →\nRaldo hmainor pawl humhimnak hrangah ti`n Palik nupi pawl Raldo zirter saal


India Ram Politics Din Hmun - Chinland Today Media\nMay 19, 2009 3:50 am·0 comments\nIndia ram Parliament Lok Sabha 14 nak UPA Cozah titawp nakcu Prime Minister, Manmohan Singh in tuisun ah President, Pratibha Patil hnen ah a theh lutih, Lok Sabha 15 nak Cozah dinnak dingah Loksa Bha 14 nak cu tuisun ah titawp cih a si. Lok Sabha 15 nak dindan ding rel khawm dingih Cabinet Secretary rual pawlcu tuisun ah tawnkhawm awknak an nei cih ih, Election Commission ai awhtu pawl khalin President hi a Inn ah tawngin Lok Sabha 15 nak ding hril awknak an theh thu leh MP hril tlinthar mi hmin list pawl khal President hnen ah hin anpe cih.\nMP tharpawl ih hmin list hi President in Speaker Somnath Chatterjee hnenah a pe sin dingih Lok Sabha 15 nak hrilfel a sizo ti khal a sim dingih Member Senior lakih a duhbik mi Protem Speaker ah ret dingin a sim cih ding. Protem Speaker dingah hin Lok Sabha Member kum 25 sung a rak sizo mi Manikrao Gavit cu an ret zum a si.\nTui tum India Lok Sabha hril awknak hi Result suah hlanih mipi zumdan an lak khawm dan thawcun a dang nasa ih Congress kaih hruai UPA in mipi leh an mah khalin an zumban lo khawpih an rungcah zet ruangah, hrilawk zik ih UPA rak tlansan tu India ramih Politics linglet theihtu ti khawpih an ruahmi Bihar RJD hruaitu Laloo Prasad khalin Congress thawi Lok Sabha 14 nakih an tuan tlangnak ihsi a tlansan cu a sir awkthu a sim salih Lok Sabha 14 nakah khan Laloo Prasad hi Railway Minister an pe ih , Tu ah hin UPA Cozah ih telsal theidan ding lamzin a hawl rero sal ih, Congress President Sonia Gandhi thaw khalin Phone in an be awzo nan Laloo Prasad ih hrangah a duhvek in beisei ding lamzin a um lemlo tiah an sim.\nSonia Gandhi ih Secretary Bhola Yadav cun UPA Cozah kumcem zawngah Cabinet Meeting ah tel ve dingih sawm ve menmi asi ruangah Congress thawi tuan tlangvek in rel dingcun thil harsa a si a ti.Congress hruaitu Digivijan Singh khalin Laloo hi Congress pary thawi tuan tlangnak a umlo ih Lok Sabha 14 nakah UPA ih a tel ruangah Minister covo pek a siih tu ah cun UPA thawi tuan tlangsal ding timi a umlo ih Union Minister pek ding ti khal a umlo a si a ti.\nHimi laiah Bharatiya Janata Party (BJP) hotu hlun Lok Sabha 14 nakih Opposition Leader Lal Krishna Advani cun Lok Sabha 15 nakih a kaih hruaimi BJP leh NDA an cahlo ruangah a mai san thlaihlo leh tlinlo ruangah ruat aw in Lok Sabha 15 nakih Opposition Leader ih um a duhlo thu a sim ih. Asinan BJP Parliament Board cun L K Advani ih ban tumnak cu an pawmpi lo ih BJP Parliament Board in a hna kel tuansun zawm dingih an ngen nakcu a pawmsal ih BJP President Rajnath Singh cun LK Advani cun Lok Sabha 15 nakih Opposition Leader a si sal ding thu tuisun ah a puang. Himi laiah BJP Party hruaitu hlun mi hrek khat Opposition Leader si cakzet pawlcun LK Advani ih bantum nakcu a mai duhdan vekih banter mai an duhthu khal an rak tawngsuak man ih LK Advani cun a mah thlengtu ding midang hawlih midang an hmuh hnu ih bansal a tum nakthu cu Party hotu pawl hnen ah a simta.


KHAH, DONALD TRUMP CAAH THAWNGPANG TTHATUK ASI CANG HIH – The Chinlung Post\nUS Election, Tui Zing Dinhmun. Tu hi Media-pawl chhehle(manipulate) nak tel lo cun EV 270 hmuh ṭul mi ah Trump 232 -227 Biden a si. Trump in N. Carolina 15 le Alaska 3 a lakbet ruangah 232 ah a hung kai. Khat lamah A cem hrih lo mi Pennsylvenia, Georgia le Arizona khal Biden lamah ret a si hrih lo. Cuhleiah Michigan le Wisconsin khal siarsal rero zo.\nConnecticut GOP House Rep. Craig Fishbein khal an record lo mi Polling Station phakhat vote an hmuhsal ruangah Dem lam a tling tiih an than zo hnuah nehnak a co-sal.Georgia ih vote million 6 lenglo cu kut thawn rori an siarsal ding ti Georgia Secretary oh State in a phuang. Federal Election Commission chairman Trey Trainer cun, “Keimai bulpak ngaidan cun tui ṭumih hrilawknak cu Pennsylvenia thil cang mi ka hmuh tikah danlo (illegitimate) a si” a ti timi thegoptime.com ah tarlang a si.\nHi hi FEC thuthan cu a si lo, amai ngaidan men a si. Media dangah cun hmuh ding a um hrih lo. Asinan Pennsylvenia hrilawknak result cu tidanglam a si zum lo media le milar tampi an um ve ko.Trump cun a Defense Secretary Mark Espar cu a hlawn. A can cu September thla ih uk thei lo khawpih buainak khawpi hrekkhat ih a suah laiah Trump in ralkap ret a tum cu a dodal thu media ih a rel ruangah a si zum a si.\nGOP Chairwoman hrangah tu ih ṭuan lai, Mitt Romney ih tunu Ronna MgDaniel a support thu Trump in a ngan. Indiana AG Curtis Hill khal Supreme Court ih thu pulut dingin AG dang a zawm ve. Tu hi Senate ah GOP 50-48 Dem an si ih Georgia Senate pahnih Jan 5 ah Runoff neihsal ding an neisal ding. Hi hmun 2 hi GOP lam ṭhatcianak a si ruangah Senate an control ah cun Biden rak tling ta khal sehla thil fehdan tampi a tidanglam thei cuang lo ding.\nHouse ah khal naute thah duhlo GOP nunau 13 rori in an bet ding. Dem lam an tamsawn lai thotho nan boruak a danglam deuh ding.Culaiah china, Russia, Japan, Brazil, Chez, Polland, India, Mexico tivek telin ram 192 sungah ram 170 lenglo ram hruaitupawl cun Biden lawmpi cu a tuan tuk lai an ti. Asinan liberal ram- France, Canada, Germany, UK, EU, NATO, Fuji, New Zealand pawl cun an lawmpi ve.\nUS Intelligence khalin President-elct briefings an neih ṭheu miah Biden luh an siang hrih lo. Trump amai lungruh ruangih duai duh lo a si lo. GOP mipi, milar le mizahum tampi in duai mai lo ding le a tawp tiang bei dingin an ngen ih an dinpi ruangah a tel. Ziang tak bang vivo kei maw…? Kan thlir vivo hrih lai ding.Lal Lian Zual, Naypyitaw. Crediti: Lal Lian Zual.


Bible SImfiang tikah Thlun ding pawl - Hre Mang\nBible SImfiang tikah Thlun ding pawl\nBAIBAL SIMFIANG TIKAH THLUN DING DAN TLANGPI\nI. Baibal kan hrilhfiah (simfiang) hlanah theih dingmi pahnih\nA. Baibal cu milai ih ngan a si nak\n1.Baibal cabu pakhat cio hi an mah le ram, tikcu ih zirin tumtah nei ih ngan mi an si. Ziangvek dinhmun ah ziangvek thu ruangah, ziangvek tumtaknak thawn nganmi a si ti kan theih a tul.\n1. Cauk pakhat cio hi thuanthu pakhat le milai nunphun pakhat sungah mil aw in nganmi a si. Milai thuanthu pakhat a cangmi thawn peh par in le, cumi milai pawl nunphung le nuntudaan le tong pawl hmangin nganmi a rak si.\n2. Baibal cabu pakhat cio in a ngantu ih ca ngandaan (style) le tongkam in ngan a si.\n1. Baible ah thuthup a tel (Eph. 3:4,9). Ca ngantu milai in a mai palung ih suak mi si loin Pathian hnen ihsin a ra mi thuthup a tel.\n2. Baibal pakhat le pakhat hi an rual aw in, an rem aw thluh. Thuthianghlim pakhat le pakhat an kalh aw dah lo.\n3. Baibal sungah a um mi thutak cu kumkhua daih thutak a si (Tikcu pakhat le thuanthu pakhat thawi mil aw in nganmi a rak si nan, a sung um thutak pawl cu a kumkhua hrang a si).\nII. Baibal Hrilhfiah Daan Daanthlangpi\nTongkam bungrua pawl san zirnak. Cabu ngan lai ih an tongkam hman daan le tongkam pakhat ih sana rak neih daan pawl le a san a thleng aw mi le hman daan a thleng aw mi pawl theih ding in zir nak. Cuticun, Baibal an ngan laiah ziangvek san neiin tongkam an hmangih tui kan sanah ziangvek tongkam in Baibal thutak an simin a lailang thei ti ka theithei\nBaibal ah a hmanmi tongkam pakhat hi khui tawk ihsin a suak ih ziangti vekin hmanmi a si ti thei dingah zir nak. Cucun, ziang tivek san nei in Baibal ah hman a si ti theih thei nak mi a pe.\nHnam pkhat le pakhat kar lak ah himi tongkam hi ziang tivek in an hmang ti thei fiang thei dingah zirnak. Cumi theih fiang tikah Baibal ih hmanmi tongkam pawl hi a tikcu le hmun ih zir in ziangvek san a nei ti theihfiang theih a si.\n3. Morphology-tongrem daan pawl zirnak. Hnamkhat le hnamkhat tongthluan kan hmandan a bang aw lo cio ih Baibal ngan thawk nak ih an hman mi tong thluan pawl cun kan mai tong in ziang vek san a nei ti kan theithei nak a si.\n2.Thuanthu vekih simfiangnak\nCa ngan laiah ziangvek buainak le milai thuanthu a cang rero laimi a um ih ziangvek thu ruangah ca cu ngan a rak si ih zo pawl hnen ah ziangvek thubuai le thu tluangthlam pawl cu ngan a si ti thei dingin ziar a tul.\nZiangtik kum ah le ziangvek caanah ngan a si ti theih a ttul. Cuitlunah ca ngan laiah ziangvek milai pawlin ziangvek thuanthu an rak fehpi ti theih a ttul.\nCa ngan tu in ziangvek tumtahnak thawn ca a rak ngan ih ziangvek tthathnemnak ruahsannak nei in ca a rak ngan a si ti theih a ttul.\ne.Thuanthu thawn a peh tlaih aw mi thu pawl\n3. Ca sung ngan vekin hrilhfiahnak (simfiangnak)\nZiangti vekin ngan a si, thuanthu, hla, kamsang simcia nak, thufim, maw ziangvek ca in ngan a si ti theih a ttul.\n3. Figures of Speech – Ttongkau she\nTahtthimnak, khihhmuhnak, suangtuahnak, ttonglinglet, ttong ngiofio maw ziangvek ttong kauseh hmangin simmi (nganmi) a si ti theih a ttul.\nBAIBAL HRILHFIAH (SIMFIANG) DAN TLANGPI PAHNIH\nMimal ruahdan a hmaisa ah retin thuthiang sungah thu ttansan hawlin milai ruahnak cu a dik a si tiah simfiang tumnak a si.\nThuthiangin ziang a sim ti zoh hmaisa in Thuthiang san cu ca ngan tu in a sim duhsan vekin hrilhfiah hnu ah tulai kan san thawn mil aw in ziang kan hmang ding ti le kan zir ding mi pawl khaikhinnak a si.\nCutin Baibal cu kum 3450 lai rei ihsin ngan thawk mi a si ih kum 1550 sungah ngna thluh mi a si. Tuihlan kum 1900 rei tluk ah Greek le Hebrew ttongin Pathian mithianghlim 40 lengloiin Pathian hnen ihsin thu an dawn mi pawl cu ngan vel a siih Thuthlunghlun cu BC 400 hlan ah le Thuthlungthar cu AD 100 hlanah felten ngan thluh mi an si ih AD 400 hrawngah Pathian thawkkhummi Thuthianghlim cabu pawl cu Thlrarau Thianghlim hnattuannak le zumtu kawhhran pupa pawl hmangin finkhawm thluh a si hnu ah Baibal cabu pakhat cu Pathian Thuthainghlim le biaknak ah hruai awknak ah hman dingah pom thluh a rak si. Cui hnu ah zumtu pawlin Thuthianghlim cu harsatnak tampi lakah an rak kenkawh ringringih miphun tampi le ram tampi ah Pathian le milai karlakih sakhua biaknak lam hruai tu ah rak hman a si. Cutin kum le caan a rei vivo ih nuntu khawsak dan khal a thleng aw vivo vekin tongkam hmandan khal a thleng aw vivo tlunah Pathian thu vu milai ttong phun tampi ah leh vivo a si tikah zo cio khalin Pathian thuthianghlim cu a san leh sual tahrat in thuphan kan per lo nak dingah le Pathian thuphan kan puh pang lo nak dingah ziangvek Baibal kan hmang khal a si le fimkhur zetin kan zoh ih Thlarau Thianghlim bawmnbak dilin kan feh pi le kan nunpi a ttul a si.


India Tlawngta 200 Pawlsual Tih Ruangah Zirnak Colhsan - Chinland Today Media\nIndia Tlawngta 200 Pawlsual Tih Ruangah Zirnak Colhsan\nJuly 24, 2015 12:59 am·0 comments\nMisual suamhmang pawl ruangah Uttar Pradesh, Breilly ih um nunau minung 200 lai cun tlawng an colhsan. Hi tlawngta nauhak pawl hi nitin an tlawng fehnak zinah tiva an kaan a tul I, cu cu caantha ah la in tiva ralkhat lam ihsin suamhmang pawl hin an rak bawh theu. Tu ah nunau minung 35 pawl cu fimthiamnak duhtuk le tul tuk ih theihawk ruangah pehzawm in an feh thotho, asinan adang pawl cun suamhmang pawl tih ah an zirlai an tansan thu thuthang in a sim.\nAn tlawngkainak Shergarh, hi an um nak Bareilly ihsin 45 km lai hla a si, hi thilcang pawl hi nulepa pawl cun cangan in Uttar Pradesh thuneitu hnen ah an thlen, hiti vek ih an fanu pawl suamhmang pawl ih hninghnonak le pawngsual an tawn nak hi kumhnih lai a rei zo. Hi nunau nauhak pawl le an sungkua pawl hin Bareilly Union Minister le MP Santosh Kumar Pawl hnen khal ah an fanu pawl tlawng feh le tlun thlah tullo ih tuanvo laksak ding an ngen thu khal theih a si.\nRoshimi Singh kum 15 mi phun 9 kailai tu cun, hi suamhmang misual pawl hin tidai thawn in thehcia , in kaihrem ih sualpit in tum ringring, hiti vekih in ti buainak hi kumhnih lai a rei zo ti khal in a sim. Thil cangmi pawl hi police voihnih lai kan sim nan, in ngaihsak lo ti khal in a sim. Neha Singh phun 7 tlawngta nauhak nute cun a thusimnak ah State cozah in security in retsak lo ah cun, zohman in in buaipi duhlo ti khal in an complaint nak ah a sim.\nHram: Time of India News 23, Jul,2015\nA Sang Tuk Ruangih Fala Nei Thei Lo India Tlangval\nKum 22 a simi Tlangval Mawizet cu A Fala ih Pa le sungkua inan That.\nMi Tlawmngai Anand Kumar


PHUN 5 KAILAI TLAWNG HNATUAN IN SUALPI – Times Of Chinland\nPHUN 5 KAILAI TLAWNG HNATUAN IN SUALPI\nFebruary 5, 2018 admin1 Myanmar 0\nTulai hi Kawlram tlawng le hmuntin ah nauhak tete sualpinak theih ding a um mi in thinlung a thamzet.Tuah khal kum 11 le thla 8 lawng a silai mi phun 5 tlawngta pakhat cu kum 51 ih upa tlawng hnatuan tu pakhat cun a sualpi ti a si.\nMagwe Ramthen Minhla peng Sataung khua ah phun 5 kai rero lai tlawngta nute cu 31/1/2018 ni sun tlawng tum can ah hi nute cu inn ah rawl a ei theh in tlawngah tuanten rualpi thlen hlan ah a ra thleng ti si.Hiti a thlennak khal tuanten a rualpi thawn lek a duh ruangah a si.\nAn tlawng khan sung a thlen ah an tlawng ih General Worker kum 51 ih upa U Aungsan cu a hmu.U Aungsan cun hi nute cu a samvar(Tuakpar) a bawtter.Cutin Phunhrek khan lawnglak men ah a hruai ih sangka pi cu khar in a sualpi ti si.A sualpi theh in paisa 1000 a pe ih zohman sim lo dingin le a sim cun a thah ding thu thawn a hro ih sangka a onsak sal.\nHi nute cun zohman sim ngamlo te cun an khan ah a ra ih cutin ca cu a zirsal.Hi nute ih hruk mi bawngbite le a hni cu thi in a khat.Tlawngtum in inn ah a tlung ih a Nu hnenah tap in a sim.Nute nu cun an khawlal le tlawng sayagyi le pengpi Police Station tiangah heknak a tuah ih cutin a zanzan in a sualpitu cu an kaicih.Tuah cun Tayet thawnginn pi ah ret a sizo tiah theih a si.\nMILAI THLUK SIATTERTU (10)


2017-2018 LEITLUN MIMAWIBIK 10 – Ethuthang\n2017-2018 LEITLUN MIMAWIBIK 10\nJanuary 30, 2018 January 30, 2018 Iris Hnem Celeb, Celebrities, most beautiful, World, World\nLeitlun mimawibik zo a si ti thusutnak aum tikah mitamsawn cun mimawibik ti a um theilo. Kan mit a bangawlo ih mawi kan ti zawng a dang thluh tihi an letnak tlangpi asi ih, a dik ve zet. Mawi kan timi bangaw sehla leitlun kan buai thluh ding.\nMimawibik tiih thlangmi tamsawn hicu leitlun mihminthang pawl sungin hril hi asi tlangpi ih 2017-2018 online ih mimawibik an thlan mi 10 cu hi pawl hi an si.\n10. Taylor Swift – USA (28)\nMihminthang dang vek asilo. A lenglam a mawi lawng siloin a thinlung a ṭha ih a nun a nem. Duhdawt ngaisangtu neitambik celeb list ih tel asi ih hlanman khungbik hlasakthiam khal a si.\n9. Selena Gomez – USA (25)\nMirang pawl ih an suankhai zetmi American star asi ih “most beautiful women in the world” le “most beautiful girls in the world” list ih telve asi. Instagram followers 132 million a nei ih mihminthang followers tambik nei list ah a telve.\n8. Liza Soberano – Philippines (20)\nFilipino-American kahpia model, lemcang asi ih kan dung kum mimawibik list pahnihnak ngah tu asi. Philippines ram mimawibik antimi lak ah a telve ih Maybelline ceiawnak, thehlaarnak ah an hman mi model khal a si.\n7. Emma Watson – UK (27)\nBritish lemcang, model asi ih a kum 11 lai ih an zuk mi“Harry Potter series” film ihsin a hmin a thang thok. Nuncanmawi nei mino pawl ih ngaisang zetmi asi ih France ram ih suak asi.\n6. Priyanka Chopra – India (34)\nMi harsa zet an si nan a zuamnak le a mawinak ih hminthang asi ih Miss world ngah dahtu khal asi. India lemcang khawlvel ih mankhungbik asi hlei ah India mihminthang lak ih Facebook le Twitter followers neitambiktu khal asi.\n5. Im Jin-ah – South Korea (26)\nA stage hmin Nana ti`n theihlaarmmi Korean singer, actress a si ih Korea ram mimawibik list ah a telve.\nNana Im Jin Ah\n4. Alexandra Daddario – USA (31)\nHngilhtheilo ding khawp ih mitmu paawl mawi nei asi ih Italian, Irish, Hungarian, German, English ciithlah asi. Leitlun hminthang mitmu mawi nei list ih telve asi.\n3. Fahriye Evcen – Turkey (31)\nTurkish le German kahpia asi ih Turkish, German, English, Spanish ṭong pawl a thiam.A mit a mawi hlei ah khaberuh mawi zet neitu khal asi.\n2. Taylor Hill – USA (21)\nFashion khawvel ih hminthang asi ih Victoria Secret Angel ah a telve. Fashion khawvel ih paisal laklut tam list tel in 9.7 million Instagram followers a nei.\n1. Beyoncé – USA (35)\nRuang mawi, Ceiaw mawi, hlasak le lam thiam ih hminthang asi ih rapper Jay Z ih duhtak khal asi.\n← KAWLRAM KHALIN SUPER BLUE BLOOD MOON KAN HMUTHEI VE DING\nUFC SUPER STAR RONDA ROUSEY IN WWE AH FULL-TIME IN KA TEL THLANG DING TI →\nCHENNAI SIZUNG PAKHAT CUN A LAK IN NUANU HNAWI REM SAK A TUM\nFebruary 25, 2018 Iris Hnem Comments Off on CHENNAI SIZUNG PAKHAT CUN A LAK IN NUANU HNAWI REM SAK A TUM\nLEMCANGTHIAM MARK SALLING RUAK TIKAP AH AN SAR\nJanuary 31, 2018 Iris Hnem Comments Off on LEMCANGTHIAM MARK SALLING RUAK TIKAP AH AN SAR\nUSA IMMIGRATION CUNGCANG INTERVEIW DING CA A DONG PAWL, THINPHANDING A UM LO LAWLAW\nFebruary 22, 2018 Author Comments Off on USA IMMIGRATION CUNGCANG INTERVEIW DING CA A DONG PAWL, THINPHANDING A UM LO LAWLAW


Kawl ralkap in CDM luttu Palik tlan hawl in CNF camp an pan - Falam Online Media\nKawl ralkap in CDM luttu Palik tlan hawl in CNF camp an pan\nMarch 10, CNF le Kawl ralkap thureltlangnak an nei hnu ah ralkap ukhruainak duhloin CDM luttu palik tlan hawlin CNF Victoria camp ah Kawl ralkap an feh tiah theih a si.\nMarch 10 ih thureltlangnak an nei nakah CNF lam in Dothlengnak ih kaihkhih tuar pawl thlah sal dingin le lamzawh duhphorhnak nei rerotu mipi pawl hnaihnok/kai nawnlo dingin Kawl ralkap hnen ah dilngennak an nei ih ralkap lam khalin CDM luttu palik tlan pawl an kut ah ap dingin dilngennak an nei nan CNF lam cun an hnen ah an um lo thu le India ram lam ah an tlan sawn mi a si thu an sim fiang.\nNan, ralkap lam cun Thantlang peng ih CNF zung Victoria camp ah va feh thotho in Palik tlan thuhla sutciangnak an nei.\nHih thuthawn pehpar in CNF ih ṭuanvonei Salai Htet Ni cun “nidang ih an rat ṭheu vekin an ra ih CDM luttu Palik tlan pawl hinah an um tiah thuthang kan dong, kan kut ah ap uh in ti nan, kan lo pek theilo, a um khal an um lo ih cuvek pawl khal hih hmun ah kan cohlang lo tiah kan rak ti.”\n“Cuhnu in an kirsal nan atu tiangah kan ram ah an um lai. Nan camp ah kan ra sal ding an ti nan ra nawnlo dingin ralrin kan pek” tiah a sim.\nChin ralkap CNF le rampi cozah karlak ah kapawnak nei nawnlo dingin lungkim hminkhennak an nei hnu ah hin Kawl ralkap pawl hi CNF camp ah simtheinak neita loin an rak feh dah. Nan, tuṭum cu Kawl ralkap in kumpi cozah thuneihnak an la hnu ih CNF camp i an feh voikhatnak a si. (Khonumthung)\n← Myaing Myone ah Mi 6 kah that an si\nMandalay ih mithi cu a “Lei” a keu ih a thi tiah Ralkap in record an ngan →\nFalam, Sunceu Khaan in Mi Lutsuak An Kil Saal


Khaikam khawluhnak Signboard Apnak nei | VCTH\nHome » Thuthang » Chin News » Khaikam khawluhnak Signboard Apnak nei\nBy vcth on December 15, 2017.\nKhaikam khawluhnak ih an sak tummi Ca-tar (Muk-oo) cu Kalay mino zatlang pawlkom in an buaipi nan December 15, sun nazi 2:20 ah Chin ramkulh Sipin le Meisa vuangyi Isaac Khen tel apnak tluangten an nei suak tiah theih a si.\nKhaikan khawluhnak Muk-oo sak dingin an timtuah rero laiah Kalay ih zatlang pawlkom a simi Upper Chindwin Youth Network tuanvo neitu pawl in an hnaihnok ih a cawl lawk. Asinan December 15 ah Chin ramkulh Sipin vuangyi Isaac Khen le Chin ramkulh Sipin hotu U Thla Hre telin apnak an nei.\nHi Signboard pi cu 2017-2018 budget sungin ting 20 cem in sak ding a si. Tu fangih Kalay peng 9, Tedim peng ihsin kan lo hmuah tinak signboard ihsin Chin ramkulh a sunglam pi 12 ih sakmi a si.\nSource: Khaikam IPRD


Josephrcmang, Author at Chinland Today Media\nArticles by: Josephrcmang\nFebruary 1 Tlawngkai Ninga Mi Thutthen Hlah Bible Siar Ding: Matthai 7:1-6 Mi thutthen hlah, cuticun thutthen na si ve lo ding. – Matthai 7:1 (KJV) “Mi thutthen (judge) hlah, cuticun thutthen na si ve lo ding” timi hi Khristian si lo (non-Chrisitian) pawl ih laak tambikmi Bible bung-cang a si men ding. Jesuh ih tiduhsan […]\nby Josephrcmang ·\tFebruary 1, 2013 ·\nJanuary 31 Tlawngkai Nili Sual Cu Khuitawk ah Thutthen A Si? Bible Siar Ding: Thuphuan 20:11-15 Leitlun mi hmuahhmuah thutthentu cun dingthluk lairelnak thawn thu a tthen lo ding maw? – Seemtirnak 18:25 Thutthentu in cabu pawl a vun kau. Aw ringzet in hmin pawl cu a siar, ih mawh an phurhmi pawl cu an ningzak […]\nJanuary 29 Tlawngkai Nihnih Thla Ka Cam Pei Maw? Bible Siar Ding: 1 Samuel 12:19-24 Kei cu ziangtik hmanah nan hrangih thlacam ka cawl lo ding; ka cawl asile Bawipa ih hmai ah misual ka si ding. – 1 Samuel 12:23 Midang hrangih thlacam sak (intercessory prayer) hi mai’ duhhril (option) maw tuah tengteng dingih phutmi […]\nby Josephrcmang ·\tJanuary 29, 2013 ·


NUPA KOP 164 NEIHAWKNAK PUAI – Times Of Chinland\nNUPA KOP 164 NEIHAWKNAK PUAI\nFebruary 15, 2018 Times Of Chinland G K 0\nPhilipine ram Subit khawpi ah Cozah ih sumpai tumsaknak in February ni 13 ah Nupa kop 164 cun hmunkhat te ih thukam laktlangnak le neihawknak cu sunglawi takih an hman thu theih a si.Himi hi khawsung mi harsa tete pawl hrangah Cozah cun liam le kuan hmuahhmuah tum ih an tuahsak mi mopuai a si.\n“Kumtin khua le ram mi hrangah hmunkhat te ih neihawknak hi kan tuahsak theu.Neihawknak hrang liamkuan a tamtuk tiih buaitu pawl hrangah thathnemnak tampi a pe.Himi hi kanmai khua ih Cozah cun mipi hnenih bomnak a peksal mi a si tiah Subit khawpi Major cun a sim.Kum 57 mi Banatida le a pasal Joe cun an rak umtlangnak kum 35 a kimzo ih fa pathum an neih hnuah tuvek ih dan thawn neihawknak an tuah mi a si.\nTuah cun sumpai liamkuan tullo in neihawk a ngah ih nupa ngaingai sinnak pek an si zo.”Kumkhua ih neihawk kan tum.Tuvek ih neihawknak puai hi ka thihtiang ka hngilh dah lo ding.A hnen ihsin ka theih dah lo mi thukamnak tongkam ka thei zo”tiah kum 57 monu cun a sim.\nKum 30 mi Rosa le Brando cun Eta hrinhnam si in anmai dan in an neihawknak kum 12 a kimzo nan dan vekih neihawknak ih an telve mi a si.Philipines ah neihawknak tuah cun $600 a malbik cem a tul.Hizat sumpai hi mi tlangpi ih neih thei a si lo ruangah tuvek ih neihawknak an tuahnak a si.\nVANZAM PARAH PAWL AW IH KAIH TONG\nIS MI 400 SYRIA TAPUNG HNENAH PE AW


GenZ – KNU thawn hmainor tlangin kan ra kir sal zo - Falam Online Media\nApril 30, 2021 Ni Hnem Sung\t0 Comments\nKNU tatmaha 1 thawn Mon ram ah kan lut thlang ding tiih thuthannak neitu Gen-Z ih video tawi thlahmi cun Myanmar mipi a ti lung tho zet.\nVideo ahcun April 23, Thaton khua ih khadonak ah raldo zir rero lai Gen-Z an tel ve thu siseh, SAC ralkap 11 an that thu khal an sim tel ih commando uniform hruk mipakhat cun “kahdo nakah SAC ralkap 3 kan that. Motor 2 thawn bawm ding ih ra ralkap motor 2 khal kan ciilnuai ih ralkap 8 kan that bet hlei ah hlimhma tuar 20 an luan.”\n“Mipi pawl ralring in rak um cia uh. KNU tatmaha 1 thawn Gen-Z pawl kan ra kir sal zo. SAC ralkap ukhruainak ṭhiatbal dingin kan ra pok a si” tiah a au ih Gen-Z mipathum in vansang ah tin in meithal an kap ciamco.\nMin Aung Hlaing hohami ralkap in Myanmar kumpi cozah thuneihnak an la hnu ah ramsung um mino tamzet cu ralkap ukhruinak do dingin tlangpar hriamhrei keng pawlkom an kop. Mahte dinsuahmi mipi humtuding ralkapbu din thar khal hmuh ding an tam.\nCupawl cu ramsung ah siseh, Thailand ramri lam khalah siseh, India ramri lam khalah cangvaih danding tawlrel in hmalaknak an nei rero lai tiah theih a si ih ram le miphun hum dingin ziangtik ah an ra lut ding ti cu Myanmar mipi ih atufang thlirbikmi a si.\n← Nikhat hman kim hlan ah SAC ralkap in thutiam pahbal\nLung khuai ih pumcawmaw Innsangnu cu hnaṭuan nakah Lungto in a nen that →\nRalhraang khualbuuk ah bomb a puak\nIndia i tlanlut Myanmar palik 8 cu Kawlram ah kuatkirsal dingin Myanmar cozah in a beisei\nFa le kaihsak phang ah Indra Kyaw Zin te nupa in Ralkap kaihkhih an tuar\nApril 9, 2021 Ni Hnem Sung 0


Gambari Kawlram tlawnnak ih rah suah lo - Chinland Today Media\nGambari Kawlram tlawnnak ih rah suah lo\nJanuary 24, 2009 9:07 am·0 comments\n24-01-09: UN Special envoy Ibrahim Gambari ih kawlram tlawngnak in rahsuah tha a suahpi cuang an rak zum lo cia thu NLD pawl cun an si. NLD aiawh ih thu phuangtu Nyan Win cun, “Kawlram ralkap lungruh pawl thinlungah Ibrahim hin ziang thutha a tuh lut thei cuang lo ding” tiah a sim.\n“Gambari hin tui thla cem lamah Kawlram a pal sal ding thu kan thei nan, ralkap pawl sawn hin an rak duan ciami dan vek lo an hman a zum lo a si, kan ram a thleng awk kan zum lo a si” tiah Nyan Win hin a sim bet.\nKum 2006 ihsi a UN Special envor to Burma hna Ibrahim in a kaih thawk ihsin, ram that duhnak ruangah, Kawlram hi vei 6 a rak tlawng zo ih, kum 2009 ih a hmaisabik a tlawn nak ding, ni li (4) awh cu January 31 ihsin Febraury 3 tiang khal ahhin Kawlram lungruh hruaitu pawl a hmin thei zum a um lo thu NLD cun an sim bet.\nUN in Kawlram thu relsal ding\nKum 13 mi a nu in nau pai ter tum\nTlangsuak Upapawl Hnenah\nKawlram Cozah In ABSDF Thawn Thu Relkhawmnak Nei Ding In Sawm


NDF party hotu dingah Aung San Suu Kyi - Chinland Today Media\nMay 18, 2010 12:51 pm·0 comments\nCampbell in Suu Kyi le NLD hotu pawl Yangon ah a tong\nKan dung May 10,2010 (tlawngkai nikhat ni) ah US Assistant Secretary for East Asia and Pacific Region Kurt Campbell cun Aung San Suu Kyi le NLD party hruaitu pawl cu Yangon khawpi ah a tong hai. Campbell hin NLD (National League for Democracy) party lawng si loin Democratic Pary, National Unity Party (NUP) le Kawlram ralkap pawlih bom rero mi Union Solidarity and Development Party (USDP) hotu pawl thawn Suu Kyi a ton hlanah biak awknak a nei.\nCampbell cun Kawlram hril awknak thu thawn pehpar in Foreign minister Nyan Win, Information minister Kyaw San le Science & Technology minister U Thaung pawl thawn biak awknak a nei zo.\nNLD hotu pawl cun Campbell hnenah ‘Kawlram acozah cun International community aiawh in nasazet ih nunsim tlak a si thu le hmailam caan ih Kawlram hril awknak ding cu ‘thianghlim lo le zumtlak lo’ a si thu khal an simfiang. Campbell cun ‘Kawlram in democracy ih uk awknak tlamtling a neih ding tikcu hi US cun a hngakhlapzet, asinan acozah thuneitu pawlin tlawngta le phungki thawngtla pawl a suah lo ahcun hril awknak cu ‘zum tlak lozet’ a si tiah a ti. Campbell in a simbetmi cu, “Kawlram acozah in kum cem lam ih hril awk ding ni a thawn cu US cun a thei thiam lo zet” tiah a ti.\nCampbell hi May 09,2010 (zarhpi ni) ah Yangon a thleng ih, Thailand ih a um lai ah thuthang ngantu pawl hnenah ‘Kawlram cun kum 1974 ih UN Security Council in resolution (thu relcah zo mi) a tuah zo bangin ‘Independent ram’ a sinak cu fimkhurzet in a hman a tul ding. UN Security Council Resolution dan a pahbal ahcun US cun International Community dan vekin ‘Independent ram’ a sinak khal nasazet in a zohfiang ding’ tiah a ti. – Irrawaddy\nKawlram in April thla sungah Bomb le Meithal a lei\nKawlram acozah cun April thla sungah ram sung mipi 90% hrawngin ‘ti toih puai (water festival) an nei lai ah ram dang ihsin a thupte’n bomb le meithal tuahnak thilri a rak lei tiah Kawlram thlingthlatu pawl cun an sim. Yangon khawpi kiangih Thilawar port ah April thla sungah North Korea long a ra thleng ih, ‘Kawlram’ acozah cun ‘Fangfai phurtu ding’ tiah mipi an bum na’n ralkap thilri le bomb tuahnak pawl an si tiah Kawlram ramri thuthang ngantu Aung Kyaw Zaw cun a simfiang. North Korea ihsin lawng si loin Tuluk ram ihsin tla ralkap hman ding thilri tampi an lei ih, leilung ihsin vanzam kap ban (surface to air) le leilung ihsin leilung kaptu (surface to surface) rocket missile pawl cu Tuluk hnen ihsin April thla sungah an lei thar ti a si.\nKan dung March thla ih suak Australian Journal of International Affair timi khalah Andrew Selth cun “North Korea in Kawlram suak thilri tampi a duh ih, Kawlram khalin North Korea ihsin ralkap hman ding thilri tampi a tul ve ruangah, thilri le thilri thleng awknak in ram pahnih biak rem awknak an tuah” tiah a ngan. Kawlram cun ralkap thilri pawl cu India, Pakistan, Russia le North Korea ihsin a lei ringring na’n Tuluk cun 1988 ihsin ralkap tulsammi pohpoh a kuat lut ringring ti a si.\nTuluk cun leiltun ram dangdang pawlih mithmai zohin, Kawlram cu nuclear thilri tuah lo dingin a kham na’n, ram dang ihsin a thiar lut rero cu a kham cuang lo. Cun, ralkap vanzam, ralkap long, tank, pukpi, radar le thir mawtaw pawl cu Kawlram sungah a zuar ringring ti a si.\n2009 August thla ih suak ‘Sydney Morning Herald’ timi Australia ih thuthangca pakhat cun, “Kawlram cun North Korea ihsin thilri a leimi pawl cu khawl vivo in, kum (5) sungah amai’ ram suak Uranium thir le North Korea pawlih ‘Technology’ thawn ‘Atom bomb’ a tuah ding’ tiah a rak ngan zo. May 09, 2010 ih Kawlram tlawng luttu US Assistant Secretary for East Asia and Pacific Region Kurt Campbell khalin Kawlram le North Korea karlak in raalkap thilri lei awknak thu pawl cu thupibik ah ruatin nasazet in a zingzawi ding tiah Hongkong ih a tlawn lai ah a sim. Campbell hi 2009 ah Kawlram a ra tlawng dah.\nSuu Kyi ih dilnak ca Supreme Court in a pom sak\nKawlram Supreme court in 2009 August ni 11 ah thla (18) lai ‘house arrest (inn sungih hrenbet) dingih thu a then sak hnu ah Suu Kyi cun a vei (2) nak dingah ‘supreme court hnenah ih dilnak ca’ a kuatmi cu cu May 10, 2010 ah acozah cun an cohlang sal tiah Suu Kyi ih lawyer Kyi Win cun a sim.\n2009 ah US ram mi Joh Yettaw cun Suu Kyi umnak inn kiangih Inn yar lake cu a leuh suak ih, Suu Kyi ih umnak inn sungah ni (2) lai a um bet ruangah acozah thuneitu pawl cun Suu Kyi cu ‘1975 ih State Protection Law section 22’ vekin kum (3) thawng thlak dingin thuthensak a si. Asinan, Suu Kyi cun a thiamnak thu a rel ve ruangah thla (18) sung inn sungih hrenbet ding ti a si. Cucu, 2010 kum cem tiang a si ding ruangah ‘hril awknak ih tel thei lo dingih tumtahnak’ khal a si.\nSuu Kyi cun Supreme court in thu a then saknak cu February 26, 2010 ah ‘Ruah sak sal dingih dilnak (appeal letter)’ a kuat na’n pom sak a si lo. Tui’ tum May 10, 2010 ih an pom saknak parah Suu Kyi cun ruahsannak malte cu a nei lai ih, ahlan ahcun thuthentu mi (2) ih thuthennak in ‘dilnak’ cu an pom sak thei lo na’n, tui’ tum ahcun mi (3) in an ruat sal ding ih, cuti cingih zianghman a ra cang suak thei lo a si ahcun, ruahsan ding kan nei nawn lo’ tiah Kyi Win cun a sim.\nMay 06, 2010 ah Aung San Suu Kyi ih hruaimi National League for Democracy (NLD) cun 2010 Kawlram hril awknak ih tel nawn lo dingih a relcat hnu ah NLD sungih Central Executive Committee member (4), Dr. Than Nyein, Thein Nyunt, Sein Hla Oo le Khin Maung Swe cun National Democratic Force (NDF) timi party thar cu dinsuak in Kawlram hril awknak dingah NLD in mipi hnenih thu a rak kam zo mi pawl tuan suah a tum. Hih party thar hi Khin Maung Swe in a hoha ding. “NLD dung thlun in a cangvai dingih, Aung San Suu Kyi cu hotu a si ringring ding” tiah Khin Maung Swe cun a sim.\nNLD thuphuangtu Nyan Win cun “Kan party in hril awknak ih tel lo ding (boycott) thu kan relcat zo mi cu thlun thluh dingin annih (NDF pawl) khal kan duh. Asinan, an duh hrilnak cu kham sak kan tum cuang loih, anmai’ thuthu a si” tiah a ti.


Hlasak Thiam Benjamin Sum I Thlipi A Hrang – THLIZIL THAWNGPANG\nNovember 13, 2019 Zohnuam Chin\nBENJAMIN SUM IH THLIPI A HRANG\nTu lio Myanmar Idol Season 4 zuamnak i a telmi Benjamin Sum konglam tial a dai kho lai lo, Ngakchia upa ti thluk lo in a kong theih le chim ceih cio a si. Thlipi a hrang, a kan chem dih ngawt ti tluk in a thawng a than. Kha atnag hi falam ca in an tial mi vun rel tuah uh.\nBy: CiCin Bawithang\nDai ten Ka um men thei ce nawn lo.\nKum upa nauhak ti um lo in, Benjamin Sum ih thlipi in Mitampi cu in nuai, thlipi sisi in, thlipi huat um lo pawl tak a si ding.\nCui thlipi cun a nuai nat cuang mi an um ko ding. Ahleice in kan thangthar Lengrual pawl hi a nuai na cuang in a lang, cui a nuai nat mihrekkhat pawl cun, an uar tuknak ah tongkam khal sup aw thei lo in an thinlungih um vek an rel suak ih, Fb lam khalah ah uar tuknak ah tongkam hleifuan vekih kan ruah mi rak hmang tawk khal an um ko ding.\nZiangvek tongkam an rak hmang pang a si khal len mak ti tuk le, miler cungcuang tuk vekih rak hmuhnak lungput hi kan nei lo hramhram kei uh ti hi ka sawm aw duh. Thil Ziangkim hin caan an nei ih, Vanglai an nei ti hi theihthiam ih, thil hi a tha zawngih thlir thiam sak awk tawn hi a tha zet ding.\nAn uar tuk ruangih tongkam hleifuan an rak hmang pang khal a silen ,Ekhai “BENJAMIN SUM IH THLIPI IN A NUAI NA DEUH SI KHI” ti ah rak ti theu men aw. rak sawisel ih cu ti Kha ti, ti ih tongkam mawi lo rak neih ciamco tu si lo tum ciau uh si ti te hi ka sawm aw duh.\nBenjamin sum hi a Aw a mawi danglam hleice lawng a si lo.\n*A hni hmel a mawi.\n*A cetcang a Duhnung.\n*Ziaza Mawite a nei.\n*Thangthar lengrual nangmah ah an zupral hi an mawh lo ve.\n*Theih sisehla, Thangvanzawl ah mihmuahhmuah hmuh thei dingin #Benjamin Sum ti in na hmin ngan ih phosuah an nuam.\n*Na hni hmel Mawite le, na cetcang hmuh khawp um lo kha an mitthlam ah a cam.\nNa aw mawi an hna thli ah a cam.\n*Dem hlawh khawpin an lo uarnak an au suahpi, an thup aw cawk lo. an puakkuai, an lo aatcilh.\n*An mawh lo ve, dem hlah uhsi thangthar Lengrual pawl hi.\n*Uar sinsin uh law… Midum Hnam a si lo, mingo Hnam khal a si lo. SALAI a si.. Salai Benjamin Sum rori a si kha.\n*Kum upa nauhak ti um lo ih ngainat hlawh Benjamin sum. NA THLIPI A HRANG.\n🙏Pathian in lo cawisang sinsin hramseh law.\nPrevious Post:Accident; Tlanglawng Pahnih An I Su Ruangah Minung 12 An Nunnak A Liam Cang\nNext Post:Chin Mi Minung 14 AA Kut In An Tlau. By Salai Bawi Lian Mang


Pu Trump sak mi Ramri Hruang karlak in Magician Dynamo a lut | Falam Online Media\nPu Trump sak mi Ramri Hruang karlak in Magician Dynamo a lut\nLeitlun huap, santhar magician lakih mi ropi pakhat a si ve mi Dyanamo cun Pu Trump sak mi US-Mexico ramri hruang karlak ih a lut lai cu online ah a thlah ih a zohtu a ti mangbang.\n“Dynamo: Beyond Belief” timi, amai` TV show hrangih an zuk mi a siih Pu Trump hruang sak mi karlak in, US ram lam in Mexico ram ah a lut.\nSome exclusive behind the scenes footage of my border wall stunt. @lopezdoriga\nA post shared by Dynamo Magician (@dynamomagician) on Aug 21, 2020 at 8:57am PDT\nVideo rak zuk tu minung pathum khal an mang a bang zet ih a hmun rori ah feh in a lut nak cu an zoh. Video sungih a lang dan ahcun minung lut thei ding awmang a bang lo nan magician Dynamo cu olsamten a lut men.\nHih video cu April thlasung ih zuk mi a siih mizan August 21 ah online ah a thlah saal. A video a danglam tuk ruangah elawknak tiang a suak ih “satan in a bawm si ding”, “Magician hmuahhmuah lakah a ropi bik” “video edit thiam hrang ahcu a har lo pi” ti`n an zumhmang relin an elaw celcel.\nFor all those getting upset because the last video was ‘edited’ – here’s the uncut version (smile, I still love ya!) 😂\nA post shared by Dynamo Magician (@dynamomagician) on Aug 21, 2020 at 11:40am PDT\nDynamo hmin ngai cu Steven Frayne (kum 37)a siih UK ram mi a si. A magic tuah dan a danglam tuk ruangah leitlun huap in a hminthang ih Queen Elizabeth rori khalin a inn ah rawl ei sawm in magic a tuahter.\nA nauhak lai ihsin magic tuah paihzet a siih 2011 in 2014 tiang Dynamo: Magician Impossible timi TV show a tuah ih a hlawh tling zet.\nCumi TV show lakih mipi uar bik mi cu Thames tiva par ih a vaak lai le Brazil, Rio de Janeiro ih a zam lai a siih himi pahnih ruangah a hmin a thang sinsin.\n← Thisen Thiang hmangin Myanmar Covid 19 mina Pali Damter\nTedim peng Khua 10 ah ZRO Tapung in Paisa Khong →


Messi In Ka Record Thaisiat Ding A Phutuk – Casillas – Times Of Chinland\nReal Madrid Captain hlun Casillas cun Laliga ih a record ropi siatsuahtu ding ah Real Madrid player rori a duh thu a rel nan,a record thaisiattu dingah Messi khal a phutuk rori tiin a rel.\nCasillas hi Laliga tuanthu ah bulpak in nehnak co tambik hminsin rak tuahtu a si ih puai 334 nehnak a co thei.Himi a record cu Barcelona captain leo Messi in a man fel zo ih record thar tuah dingin a dinhmun a thatuk.Cutikah Casillas cun a record siatsuahtu ding ah Real Madrid player a duh thu a rel nan,Messi khal in a phutuk rori a ti.\nCasillas cun ,”Laliga thuanthu ih record ropi ka tuahmi thaisiat ding ahcun Real Madrid player rori si thei sehla ka duh zet.Asinan,Messi khal in a phutuk ih thilmak tamzet a rak tuah rero zomi khal theihpi tlakzet a si.Culawng siloin ka record cu mi pakhat khat in an thaisiat leh rori ding tikhal ka thei cia tuk a si,” a ti.\nCasilla hi Real Madrid kutsuak a si bangin 1999 ihsin 2015 kum tiang Real Madrid hrang kawlkiltu a si.Asinan,Mourinho thawn an rem awk lo ruangah a thanliannak club Real Madrid a rak suahsan ih 2015 kum ah Portugal club Porto ah a rak lut a si.\nLeo Messi Hi Pathian A Si lo – Pope Francis


Snakes Climbing Up Your Toilet is Just an Urban Legend Right? According to Major Media, It is More Real than You Imagined! | South Africa Bulletin


Covid 19 vaccine dawt hmaisabiktu in a tuar mi Side Effect rel suak | Falam Online Media\nUS hrambun Siivai company Pfizer le Germany hrambun BioNTech company ṭuan tlang nakih hmuhsuah mi Covid 19 dokhamsii cu zaṭek 90% rorin hmual a nei tiah company ṭuanvonei pawl cun November 9 ah an phuang.\nCuih sii cu a ṭha maw ṭhalo voihnih an test suak zo ih netabik test nak phase 3 cu US, Germany, Brazil, Argentina, South Africa le Turkey ram mi mipum 43,500 luan hmang in test nak an nei hnu ah 90% rorin hmual a nei timi an hmusuak a si.\nHimi ah mipi ih thei duh zet mi Covid 19 dokhamsii dawt ruangih suak mi side effect cu Austin, Texas mi Glenn Deshields in simfiahnak a nei.\nAmah hi kum 44 mi a siih Covid 19 vaccine test nak ih siidawt volunteer pakhat a si. Amah cun “Sii in dawt hnu ih side effect pakhat ka theih hmaisabik cu zuri pendawng vek ih ka um mi hi a si. Asinan cuih natnak pawl cu a hlo lohli” a ti.\nUS, Missouri ih um Siidawt volunteer Carrie (kum 45) khal in a hmuh tonmi a sim ve ih “flu vaccine side effect thawn an bangaw zik. Avoikhatnak, September thla ih in dawt ṭum ah Lu na taksaa, ruang pumpi na le tha na in ka um lawk nan ni malte ah a reh lohli sal. October thla ih voihnihnak in dawt cu hmaisa ṭum ai in ka tuar na sawn. Asinan cuvek side effect um hman sehla tulai leitlunpi ih kan ṭul bik mi Sii a si vekin ziangkim ka tuar ngam ko” a ti.\nCovid 19 dokhamsii cu U.S. Food and Drug Administration hnen ih suah sian nak an ngah hnu lawng ah company lam in an suah thei lai dingih an tumtah dan ahcun tukum kum cem lam ah million 50, Kum 2021 kum cem lam ah billion 1.3 ti`n voihnih suah dingin an tuah tum a si. (Dailymail)\n← Falam peng le Sagaing ramṭhen ihsin zuamtu CNLD palai ṭhenkhat Anka\nMina hrang ih Lung phurtu Helicopter a cangsual – VIDEO →\nOlympian Katie Ledecky ih Tileuh lai Video cun Mipi a ti mangbang\nArapthlak zetmi “George Floyd Challenge” Social Media ah a lar\nLebanon: Beirut Tipikap ah Kaangmei Suak, Mipi thlaphang in an um – Video\nSeptember 10, 2020 September 10, 2020 Ni Hnem Sung 0


Psalm 48:1,Isaiah 40:28 CSB - Psalm 48 Zion Exalted - A song. A psalm - Bible Gateway\nAdd parallel Share Print Page Options Listen to Psalm 48:1, Isaiah 40:28\nThe Lord is the everlasting God,(A)\nthere is no limit to his understanding.(B)


NA DINHMUN A HIM MAW? - Hre Mang\nNA DINHMUN A HIM MAW?\nNA DINHMUN A HIM MAW\nJohn MacCurthur in a sim vek asile, America ramah, hliakhlainak in an hmuh suak mi cu, tulai Evangelical ti aw pawl lakah, 70% in Zesu Khrih silo, lamzin dangin vanram kainak lamzin a um ding tiah an zum, 50% in a thleng aw dah lomi Thutak (Absolute Truth) a um an zum lo, tlawngta mino lakah 91% in Thutak pakhat, a kumkhua in a thleng aw dah lomi thutak a um an zum lo.\nTulai santhar ruahnak, modernism, post midernism ruahnak pawl cun “Thutak a um lo” , thutak timi cu dinhmun zir in a thleng aw vivo mi asi an ti. Zesu Khrih cu lamzin umsun asi tiah zumnak, tlangau pi nak cu lamzin bi tuk, hmuhnak bi, midang zawi awi thei lo (intolerance) asi an ti. Leitlun pumhuap biaknak zapi lungrualnak, pawlkom awknak cangvaihnak a cak sinsin. Evangelical zumtu ti aw pawl lak hmanah same sex couple (nu/nu, pa/pa) sualnak pawl an pom vivo ih USA ih Episcopal pawl cun Gay Bishop tiang an bishop (pastor) ah zapi theih ah an pom zo. Leitlun miphun dang pawl lawng an silo, Laimi kawhhran lak khalah Bible Pathian thawkkhum, sual thei lo asinak, Bible sungah Pathian thilmak tuah mi pawl pom lo tu an tampi zo, piantharnak a lar tlukin pianthar hnu ah sualtuah a poi lo ti tu, rundamnak cu milai tuahnak tel lo Pathian laksawng asi ruangah sualnak tuah mi in rundamnak a hnaihnok lo (dualism ihsin a suakmi ruahnak), lei tisa in tuah mi in thlarau hrang a hnaihnok lo, tvp, zirh sualnak leitlun pumah a karhzai sinsin. Laimi Khrihfa ti aw pawl lakah kan pipu rirai biak lai hnak hman in diknak le dingfelnak in hmun a nei lo sinsin. Khrih Dungthluntu pawl rak dinpi mi le phuansuah mi zumnak cu kumzabi 21st zumtu ti aw pawlin hla pi ah an tlansan zo. Cuvek santiluang in kan leitlun milai thuanthu cu a fen rero laiah nang khui ah na umih khui lamzin na zawh? Na zumnak in harsatnak na tawn tikah, na lungawi riahsiat tikah a hnin thei lomi hnangam daihnak a lo pe maw? Midang na pehtlaihnak, thil le ri na sumsaw dinhmun le canpual tha pawl na hman nakah Zesu Khrih in hmun a nei maw? Na umnak kawhhran in Pathian Fapa Zesu Khrih a cawimawi maw, Bible cu hmanrua ah hmang tahratin milai cawimawi awknak, pehtlaih polkom fangfang asi maw? Na nitin nunah Pathian Thlarau in na sunglam nun lo kaihruai in siatha theihnak sung muril ah thu a lo sim maw, thuthluknak (decision) na tuah tinten na Pathian na rawn maw, na Pathian aw na thei maw?\nA tawizawngin Bible thurin, thuhram tobul ah a hngat aw mi, kawhhran ziangtin kan theithei ding zohhnik uhsi:\n1) Phuan awknak: Zesu Khrih cu rundamnak lamzin umsun, Pathian Fapa asi, Pathian le milai karlakah remnak tuahtu, a thluse zo mi milai cu Pathian thawn rem awknak tuah in kumkhua nunnak sungah um ding, thutak phuansuah nak;\n2) Thlarau Thianghlim kaihhruai mi kawhhran: Thlarau Thianghlim cu zumtu pawl zirhtu, kaihruaitu, cawmtu, humhimtu, … asivek, Thlarau Thianghlim kaihhruai, uknak hnuai ah a nung, a cangvai, Pathian bia le rian zumtu Pathian fale cawmdawltu kawhhran;\n3) Bible thurin, thutak zirhnak: Bible cu Pathian thawkkhum, a sual thei lo, Adam cithlah milai pawl cu mai tuahnak in Pathian tilungawi ter thei nawn lo, Pathian zangfahnak ih rundamnak laksawng, rundammi pawl nunthianhlim zirhnak, Khrih thihnak le thawhsalnak, Khrih ratsalnak, Bible thurin zirhnak;\n4) Thuthangtha karhzainak: Zesu Khrih ih thupek vekin zumtu pawl, kawhhran cun zum lotu pawl hnenah thuthangtha karhzai ternak ding hrangah rawngbawlnak;\n5) Sacrement: Baptisma, Bawipa zanriah, tvp hmannakl\n6) Satan ral donak: Zesu Khrih taksa peng asimi kawhhran cu satan in a do ih leitlun ah kawhhran a um sungah Satan ral do asi;\n7) Nunsim awknak: Bible thurin vekin zumtu unau pawl, Pathian tihzahnak in nun sim awknak, cuticun zumtu zocio khal Krih ih taksa peng ti buangbar tu, Satan hmanrua, Pathian Thlarau hnatuannak daltu si lo dingin nun mawi lole sual tuahnak pawl, satan kethlaknak pawl kham le nunsim, kawk, thianhlimter awknak, pawl um hrimhrim ding asi.\nNa umnak ah a tlunlam ih simmi pawl hi a um maw, na nunah na nunpi maw, santhar milai pawl kan san hi san khirhkhan, san neta ah a nung mi kan si. Nitin te sualnak in leitlun milai santiluang cu thimlakah a fen rero asi. Nang, khui lamzin ah fen na si ve?\nKhrih tel lo in leitlun milai nun hi nun tlak asilo, milai sersiam tu in a sersiam san, duhsan, tumtah siar lo, leitlun ah milai tumtah damsan tlak zianghman a um lo. Ziangah tile milai tumtah, damsan, pawl cu a tawpah zianghman lo asi. Na nunnak cu na kutsungah a um lo, na kaitang thei lo vekin na kutsungah a um lomi kha tlansan in na hloh thei nawn lomi kumkhua nunnak sungah tuhlut aw aw, up aw sawn aw. Cutin ziangkim a sersiamtu, a nunnak a lo siatsuah sak tu par khalah thuneitu Pathian in a kumkhua in na nunnak a lo humhim sak ding asi.\nCutin thutak sungah nung aw la, thutak sungah duhdaw aw, thutak sungah pehtlai aw la, thutak sungah tuan aw. Ziangah tile zianghmuahhmuah cu an hloral cing dingih Khrih ih Thutak lawng a kumkhua in a hmun ding. Cutin Thutak sungah a nungtu pawl lawng a kumkhua in an hmun ding. Thildang hmuahhmuah cu meiro vek, rei lo te mithmuh theih in an um hnu ah a kumkhua hloral ta ding an si.\nNa to mi lawngpi a him maw? Laimi pawl kan farah, kan zawzai, zawmtaihmi kan si, neih mi kan nei lo, kan canpual mi in in lonsak, kan tlasam tiah kan ruat aw pang maw? Zesu Khrih na nei asi ahcun ziangkim neitu na sungah a um ih a tulmi ziangkim cu a tul can tikah a tulnak hmunah a lo pe thei asi! Ziangkim neitu si hnak in ziangkim neitu (Zesu) nei tu si a thatsawn zia na tep hrih maw? Ziangkim neitu, sersiamtu, uktu, cawmtu Zesu Khrih na nei ih amai tumtahnak duhnak le khawkhan mi sungah na nung, a lamzin parah na feh ih na dinhmun na thei fiang taktak ahcun laimi hi leitlun ah miliam bik kan si lo, leitlun milian bik neitu Pathian ih hnatuanpi kan sizia na hmu fiang ding. Cutin, leitlun santiluang in leitlun milai thuanthu su sual thim sungah a fen rero lai ah Lai miphun pawl leitlun ENG si in kan umnak hmun kip ah Eng ding kan si sawn. Tisa ah farah zet vekin kan lang lai ah leitlun lennak in a lei thei lomi sankhuk daih hlawnthil mankhung cu a lak in pek mi kan si ih cui rothil mankung neitu kan sinak cu nunpi cio uhsi.


India In Minung 3 That Ding - Chinland Today Media\nIndia In Minung 3 That Ding\nAugust 7, 2009 6:07 am·0 comments\nPacific Tipi Ah Lawng A Pil\nPacific tipi thuanthum ih tikulh pakhat Tonga ih um pawlih to mi lawngcu mizan ah a pilih minung 32 cu an dinhmun theihlo in an hlo lai. Hi Lawngah hin a hnatuan tu pawl siartello in khualtlawng minung 86 an to ih tikulh ihsi Km 87 hrawngah hi lawnghi a pil a si. Hi Lawngpil ih minung pawl runsuak dingin New Zealand Search and Rescue Coordination Centre leh Royal New Zealand Airforce pawl kuatcih an si.\nHi Lanwgpil ihsin minung 53 cu nungdamin an runsuakih ruang 1 an lasuak bet, Hi Lanwg ih to nungdam ih an runhsuak mi Siosa Laveka cun nungdam pawlhi mipi deuh hlir an si tiah a simih lawng parih Emergency lawng an retmi 9 sungah 7 cu mipi an to khat tiah a sim. Hi lawnghi ziangruang bikah a pil ti theih fiangnak a um hrihlo.\nChina In Mi 2 That\nChina Supreme Court in Sumpai thu ih dan tuahmi pahbal leh khaw tlang leh ram hrangih thilsual tuahtu thiamlo a coter mi minung 2 Du Yimin leh Si Chaxian cu tuisun ah an that. Du Yimin hi nunau a siih, ram lei leh zuar nak thuhla ah dollar Million 102 leh 5,00,000 hrawng a i ru tiah an sim.\nSi Chaxian hi minung 300 hrawng hnen ihsin sumpai tipun tam dingih tiamkam in dollar Million 24 hrawng mi paisa a laksak tiah an sim. China hi ram dang hnakin mithah hmangbik ram a siih kandung thla ah khan an ram Vice President, in that awknak cu timal vivo a tumthu a rak simzo nan thilsual tumpi deuh tuahtu cu an that rero lai a si.\nKum 2003 August ni 25 ih Mumbai khawpi ih Bomb tipuak tu minung 3 Hanif Sayad kum 46 leh a nupi Fehmida Sayad kum 43 mi leh Arshat Ansari kum 32 micu kandung zarh ah khan Mumbai ih Prevention Of Terrorism Act (POTA) Court cun thiamlo a coter hnuah tuisun ah thi dingin thu a relcat sakih India ramah nupa thi dingih Court in thurelcat saknak a neih hmaisa bik mi an si.\nPOTA Court cun hite pathum hi ramphiar ruk mithat leh mithat tum thu ah thiamlo a coter ih cumi ih tlunah danlo ih puakthei thil hmang Explosives Act Explosive Substan ces to Public Property Act, tansan in thiamlo an coter ih an thuhla hi kum 6 sung ngaituah sak a si.\nPOTA Special Judge MP Puranik cun hite pathum hi kum 2003 August ni 25 ah khan Mumbai ih Gateway Of India leh Zeneri Bazaar ih Bomb an tim puakah khan minung 53 an thiih midang 100 lenglo in hriamhma tuar tiah a puang. cui hlei ah hite pathum hin kum 2002 December thla ah khan Mumbai khawhnar ih Bomb kamtu leh Kum 2003 July thla ih Ghatkopar ih Bomb puakih minung 2 an thihnak khalah mawhphurtu bik an si tiah a sim.\nSwine Flu Nat Nak\nWorld Health Organization (WHO) cun leitlun pumpi ih Swine Flu natnak ruangih thizat cu minung 1,154 an kimzo tiah a sim. WHO cun himi natnak cu ram 168 ah a darhzo ih, leitlun ih himi natnaktuartu minung cu 1,62, 380 an kimzo ih midang hmuhsuak hrihlo mi khal an umlai dingih a zum thu a tarlang. Swine Flu natnak ruangih mithi tambik nak ram cu America khawmualpi pawl an siih, 65 cu Asia thlanglam leh 39 cu Western Pacific lammi pawl an siih, Europe khalah himi natnak ruangah minung 41 an thizo tiah WHO cun a tarlang.\nAfghanistan Bomb Puak\nTuisun ah Afghanistan ram thlanglam Garmsir District ih lamzin kiangih Bomb puakah minung 21 an thiih midang 5 hrawngin hriamhma an tuar. Hi vanduainak tongtu pawlhi Mo lawm dingih feh an si ih, Helmand Province ih Palik bawi Assadullah Sherzad cun hi mithi pawl lakah a tamsawn cu nunau leh nauhak an si tiah a sim.\nHi mithi pawlhi Tractor leh mawtaw dangih feh an siih, hi Bomb puahnak hmun hrawnghi Tapung pawlin ramdang leh ramsung ralkap pawl anbawh theunak a siih hmun ralmuanglo zet asi tiah Cozah thunei tu pawlcun an sim. Himi ih hleiah mizan sunah an ram saklam Nangarhar Province ah lamzin kapih Bomb puakah Civil minung 6 an thi, hi mithi pawlhi khaw tlang hruaitu deuh hlir an siih Cozah Upa tongding ih khawpi sungih tlawngding pawl an si.\nTikaw Pi Ah Bus A Tla\nMizan ah Pakistan ram saklam ih Indus tikawpi ah Bus a tla ih minung 34 cu an dinhmun leh an thuhla theihlo in an hlo lai. Hi Bus cangsual nakhmun hi an ram khawpi Islambad ihsi Km 550 ih hla Skardu bial Malopa Randu khau ah a si ih Bus ih to mitam sawncu ralkap khuan ih tlung pawl an si.Himi hmun ah runhsuah nak hnatuan tu pawlkhal kuatcih an si nan tidai fawn a tamtuk ruangah tuisun tiangah cun minung leh ruang laksuah theimi an nei hrihlo.\nHi Bus hi Mushabroom Transport Company ta a siih, Mizan sunah khan Rawalpindi a suahsan ih a suahding tikcu cankhal nikhua a siatih lamzin a thatlo ruangah nazi 10 ti khawtlai a si tiah Company thupuangtu Airam Shah cun a sim. Rawapindi ihsin Skardu hi nazi 22 sunghrawng tlan a siih a tlaknak hmun hi Skardu ihsi nazi 4 sung tlanhrawng Malopa khua ah a si. Pakistan ramhi lamzin a siatih tlunah mawtaw to an tet theitukih Mawtaw tla leh cangsual a tam zet theu tiah an sim.


May 26, 2010 5:27 pm·0 comments\nTidai thuhla kan ngan laklawh ih, tui’ tum khalah ziangtluk in ran rual zohkilnak le nitin thilri kan hmanmi pawl tuahnak ah tidai an hmang timi kan zohkhawm pei. Kum 1990 ihsin London ih King’s College tlawngta Tony Allan (geographer) cun leitlun hmunkip ih a thil hmuhtonmi pawl hitin a ngan:\n1. Jeans bawngbi sau pakhat kan hruk tinte’n tidai 2,900 gallons (1 gallon = 4 liters) ah kan hnim awk tinak a si. Sim duhmi cu Jean bawngbisau pakhat tuahnak dingah tidai 2,900 gallon an hmang tinak a si. Cotton bed sheet pakhat tuahnak dingah tidai 2,800 gallon hman a si ih, cotton T-shirt pakhat tuahnak dingah tidai 766 gallon hman a si. Caw hnawi khuat khat ngahnak dingah tidai 53 gallon a luang ral ih, coffee khuat khat kan ngah theinak dingah tidai 37 gallon hman a tul. Wine khuat khat cu tidai 32 gallon in, beer khuat khat cu tidai 20 gallon in, laphak (tea) khuat khat cu tidai 9 gallon cem in kan ngahmi an si. Hibangtukih tidai luangral ringring hi coffee, caw hnawi, laphak, cotton pawl a hramthok ihsin a cem net tiang a zohkilnak dingih tidai an hmanzat in ngan a si ih, cucu ‘zohman in kan ruahban lomi an si. Hihi ‘Virtual Water’ ti ih kawh a si.\n2. ‘Sa’ kan duh fawn ih,.. sa thawn pehpar in tidai hman zat cu hitin a si: Caw pakhat a suahkeh ihsin a ‘sa’ an zuar tiang (kum 3 sung) ih a zohkilnak hrang tidai an hman zat cu 816,600 gallon a si. Cucu caw sa 200 kg (440 pounds) ngahnak ding a si ih, 1 kg hrangah tidai 4,083 gallon ( pound 1 hrangah tidai 1,857 gallon) hman a tul tinak a si. (1 kg = 2.2 pounds). Hitin kan zoh vivo ding. Vok sa pound 1 ngahnak hrangah tidai 756 gallon hman a si. Arsa pound 1 ngahnak dingah tidai 469 gallon hman a si. Arti (egg) pumkhat ngahnak dingah tidai 400 gallon hman a tul. Ticun, kum 2050 ahcun kum 2010 hnakin milai in tuni ih kan tulmi hnakih a let (double) rori in ‘sa’ kan tul ding ti a si lala.\n3. Thing thei (fruit) lam kan zoh pei. Cherry thei pound 1 ngahnak dingah tidai 185 gallon, Banhla pound 1 hrangah tidai 103 gallon, apple rah pound 1 hrangah tidai 84 gallon, grape rah pound 1 hrangah tidai 78 gallon, orange rah pound 1 hrangah tidai 55 gallon, strawberry thei pound 1 hrangah tidai 33 gallon hman a si. Vainim pound 1 hrangah tidai 109 gallon a tul ih, alu (potato) pound 1 hrangah tidai 31 gallon, bokbawn (egg-plant; India ahcun brinjal) pound 1 hrangah tidai 25 gallon hman a tul. (Hmaizarh ah theikauhnak peh a si ding-Ed)


Tleirawl Kum 15 Mi Cu An Pawngsual Ruangah Thahawk A Tum – Meifar\nTleirawl Kum 15 Mi Cu An Pawngsual Ruangah Thahawk A Tum\nFebruary 4, 2022 admin Myanmar 0\nShan State, Namtu Township, Panlong khua ih um tleirawl kum 15 mi cu pawngsual a tong ruangah a thinna, a ningzak tuk ih putatsii in in thahawk a tum. Ta’ang National Liberation Army (TNLA) ralkap pakhat thawn an rualpi ṭhaawk hnuah an duhaw.\nJanuary 23, 2022 zingah a tlangval (TNLA ralkap) in a duhlo nacingin a sualpi. An sungkhat in, “Ahlan khalah TNLA ralkap cu an inn ah a lut/suak ringring, mino an si ih an nel’aw zet. January 23 zinglam nazi 9:00 hrawngah ralkap cu an inn ah ava leng ih innsung ah a nulepa an um lo.\nNunau duhlo nacingin a sualpi, a sualpi laiah a au ciamco ih innhnen pawlin an va zoh cu a sualpi ti an thei. Vengsung mipi pawl an pungkhawm hngal ih an kai” a ti. TNLA ralkap cu khuasung mipi pawlin an kai ih an pule hnenah an sim thei, an pule pawlin mi pawngsualtu ralkap cu an va hruaisuak ih thubuai cu neta ah kan reltlang ding’ an ti.\nAn pule pawlin himi thuhla cu midang hnenah relsuak lo dingin khuasung mipi hnenah an cah. Himi thil a thleng hnuah tleirawl te cu a ningzak, a thlatem tuk ruangah January 25 sun ah putatsii a in ih amah le mah thahawk a tum. Asinan a talbuai laitak ah a nute in ava hmu man ih siizung ah an tlanpi, a nunnak cu an runsuak man.\nAn sungkhat in, “Kan naunu cu a ningzak tuk ruangah putatsii in in a thataw tum, asinan a nute in a caan khelin arak hmu man ruangah a nunnak cu kan run man. Tu’ahcun amah lawngin kan umter ngam nawn lo. Thahawk a tumsal ding kan phang ruangah kan kil ringring” a ti.\nHimi thuhla ah TNLA thuphuangtu Major Ta Aik Kyaw cu media pawlin thu an sut ih, “Himi thilthleng cu a cipciar in zianghman ka thei hrih lo. Himi thil a thlennak hmun hi pehtlai awknak a har zet, thilthleng cu kan zingzoi rero lai. Thilthleng ngai asilen sualtuahtu ralkap cu napin hremnak kan pe ding” a ti.\nPanlong khuasung ah TNLA ralkap pawlin umhmun an khuar ih rawldawr ah rawl an va ei ṭheu, asinan an rawlei man cu an pe dah lo ih khawlal le khawtlang upa pawl an pekter. Thilzuar pawl hnenah sumpai an khong ṭheu ih khuasung mipi thilri cu an duhduh in an hmansak hnuah an pe kirsal nawn lo, a neitu in an va hlam sawn ih ṭhenkhat bike cu an rak hmang siat nan a tuah man khal pe loin an um lanta.\nTualsung mi pakhat in, “Panlong khua cu TNLA pawlin an ukbet, khuasung mipi pawl hi an hmuhsuam. Khuasung mipi pawlin an ṭih tuk ruangah zianghman an relsuak ngam lo, an hek ngam lo. TNLA pawlin khuasung mipi pawl cu an hringhro ṭheu, an thinlung ah ṭihnak nei dingin an tuah” a ti.\nHimi thuhla ah TNLA thuphuangtu Major Ta Aik Kyaw in, “Kan ralkap pawlin an lo hmuhsuam, minung covo an siatsuah asilen hmaiton in siseh, phone khalin in sim thei ringring” a ti.\nRalhrang In A Fale 3 An Thahsak, Sunghno Nui Thinlai A Kuai\nKum 20 Zikte Thawng A Tlak Hnuah A Phirpi Ih Phuang Awknak Ruangah A Suak


Zidane Uar Zettu C.Ronaldo – Times Of Chinland\nJuventus hmaitlan C.Ronaldo cun Real Madrid ih a pu hlun Zidane a uar zet thu a rel ih Coach pitling le fimzet a si tiin a rel mawi.\nC.Ronaldo hi tui season thok ding zawngih Real Madrid suahsantu a si ih Juventus ah a rak lut.Zidane khal Real Madrid coach sinak ihsin a rak bang ve nan,tuahcun Real Madrid coach tuansal dingin a kirsal zo.\nC.Ronaldo cun ,” Zidane cun fim zetin player pawl a kaihruai thei tiin ka ruat.Player zaten in lek theh an duh tikah thil harsa zet cu a si rori ding.Asinan,Zidane cu tha zetin hna a tuan ih rualremten player pawl a lekter thei.Cucu thil thatuk rori a si,” a ti.\nZidane hi player a silai ihsin Champions league ,Laliga ,Serie A le World cup pawl cawi theitu a si ih coach dinhmun khal in Real Madrid thawn a rak hlawhtling zet zo.Kum 3 peh rori in Champions league ah a champion pi thei ih kum 2 hrek sungah laksawng 9 lai a cawipi thei.\nReal Madrid Captain Ramos khal in ,”Zidane thuhla cu rel mawi sak ciamco a tul ve lo ,Player le Coach dinhmun ih a sulhnu pawl zoh tikah ziangvek a si timi cu a fiangmai.Tleirawl player tha a theithiam ih mi pakhat ih thatnak khal theithiam in a hmangthiam tuk a si,” a ti.\nC.Ronaldo Fehsan Ih Record Thar Tuahtu Leo Messi


New Delhi Prospect Burma Tlawng ih Coordinator Thar Dr. Run Bik Lungawipinak - Chinland Today Media\nNew Delhi Prospect Burma Tlawng ih Coordinator Thar Dr. Run Bik Lungawipinak\nJune 30, 2010 5:52 pm·7 comments\nNew Delhi, Janakpuri, Asalatpur veng, Prospect Burma Tlawng ih Coordinator thar lak ding ah June 5, 2010 (Sat) Ni ah Mirang 3 in Interviewnak mi (5) an tuah.\nCumi (5) sung ihsin Dr. Run Bik cu a thiamnak le experience pawl thawn an zoh tikah a tling a si tiah New Delhi ih Prospect Burma ih Coordinator thar dingah lakluh cih a si.\nHi mi tlawngah computer le mirang tong a phunphun an zir.\nTlawngta (60) lenglo in mirang le computer zirnak kumtin an nei theu. Himi Prospect Burma hi Pi Suu Kyi laksawng dawnmi sumpai thawn tuahmi a si. London ihsi zoh mi a si. CT team pawl khalin kan lungawipi zet a si.\nBurma Ram Feh Dan Ding VI – Dr. Run Bik\nBurma Ti In Maw Myanmar Tiin So Kan Ti Ding?\nPi Suu Kyi In Chinmi Pawl Tông\non June 30, 2010 at 6:57 pm\nPa Run kan lo lungawipi ngaingai a si ee.\non June 30, 2010 at 7:05 pm\nPu Run cu ka va lungawipi ve a nih hi Laimi duh dawt zettu a theihnak hmuh hmuah Laimi hrangih pumpe aw duhtu a siin ka hmu. Falam miah extreme tuk lovi Hakha le peng dang tih fawn si lovin hna a tuan vivo ka duhsak zet. Pathian nin a hna tuannakah umpi vivo seh tin ka duhsaknak ka hun hlan ve e.\n4/164 Mt. Dandenong Rd,\non July 1, 2010 at 1:38 am\nUpatmi U Run,\nCongratulation!! Pathian in na hnathar ah malsawmnak thawn lam lo hruai vivo hram seh!\non July 1, 2010 at 1:16 pm\nA va ropi in a va lungawi um em…. Pu Run, ka lo lungawi pi tuk, Pathian in kan miphun hrangah na caknak, thiamnak le duhdawtnak hman vivo a duh asi ti a lang!\nTu cu Delhi boruak a nuam zet ding tin ka ruat. Student pawl khal thinlung nei zet in leh phur thiam zet in, kan caan hmang thiam seh la, kan hlawk pi zet ding.\nUpatnak le Duhsaknak tampi thawn\nAndrew Satin Uk says:\non July 1, 2010 at 2:46 pm\nIndia Delhi – Prostect Burma ih Coordinator ding ah Dr. Runbik an hril cu ka lungawi pi lawlaw. Pathian in thlawsuah pe vivo seh.\nPu Run Bik\nPa Uk (Cuangpi pa)\non July 1, 2010 at 5:09 pm\nKa pa Run ka lo lung awipi zet laimi duh daw tu na si vekin,Pathian khalin a lo duh dawt si. tu ih na hna tuan ding hi kei mai ruah dan ah kan san sungah lai mi nih kan tuan ban ding hi ka ruat ban dah lo. ram sungih kawlpawl in in uk ram leng tiang in uk ding maw tin ka thin a rak na theu, lai mi hrang le mi phun hrang mi ro pi si vivo dingin long life kapa Run.Pathian in thlawsuah lo pe vivo seh.\nBy. Daniel lalramthar, canada\non April 29, 2013 at 4:50 am\nFalam mi aa pawl,nan fim aw ter ve ko nan mi cu nan bang fawn si lo. mi hnuai ah tho tho nan si hi.ha ha ha a zah thlak. mi fim tak tak nan um cuang lo


Bawipa A Tel Ahcun - Chinland Today Media\nBawipa A Tel Ahcun\nMarch 23, 2009 3:40 am·0 comments\n– Rev. Run Cung Mang (LCF Malaysia)\n“Na Biakinn thiang sungih a ummi, Na hnenih thangtthatnak hla cat lo ih a satu pawl cu mi lungawi an va si so. Na hnen ihsin thazaang a latu, Zion tlanglam ih thinlung a retu pawl cu mi thluasuak an va si so. A caarmi Baka horkuam sung an feh hmanah tidai putnak hmunah a cang; ttoruah in tikhur pawl cu a khahter ttheh a si. An feh phah in an cak deuhdeuh: Annih cun pathian lakah Pathian bik cu Zion ah an hmu ding.”\n– Saam 84:4-7\nLeitlun nun hi a caancaan ahcun beidongnak, thinnaunak le ttihphannak hlir in a khat. Ahleice in Malaysia dinhmun ah tla hi cun thinphan ding hi a tamtuk cuang. Hnattuan ngah a har, dam lo ih siizung um, Operasi, rela le palik ih kaih le khih, thawng tlak, damiah ih paisa le handphone lonsak tivek pawl hi theih ding a um ringring. Bible sungih kan hmuhmi: Baka horkuam, a thimmi thihnak horkuam le marah tikha thawn kan nunnak hi a bang phahphah maw ti’n ka ruat. Sihmansehla, zumtu a mi le fa kannih hrang ahcun thukam pelh dah lo Pathian in kan umnak kipah in umpi ringring ih ziangvek dinhmun le tikcu caan khalah thlangam daihnak le tuar theinak, hlawhtlinnak kan ngah thei ringring a si.\n1. Bawipa a tel ahcun a caarmi Baka horkuam ah tidai a put\nSaam 84 hi thanauzet ih um caan ah thazaang thar ngahnak a si. Pathian theitu le rinsantu hrangah Pathian Biakinn thiang sungih thlen le Amah thawn pawlkom ih a thawtzia le a mankhunzia a tarlang. Saam hla ngantu in, “na Biakinn cu ziangtluk in so ka duh, a sung thlen cu ziangtluk in so ka hiar, Bawipa ih Biakinn sung thlen cu ka ngaizet a si. Ka thinlung zate’n a nungmi Pathian hnenah lungawi in hla ka sa,” a ti. A va mak ve. Kannih teh Biakinn kan ngaina maw? Kan nunram zohfel saal kan ttul. Bawipa thawn pawlkom awknak ah maw leitlun thuhla le nomceennak ah kan caan kan hmang tam sawn?\nSaam hla ngantu in hiti’n a simbet: “Na Biakinn thiang sungih a ummi, Na hnenih thangtthat hla cat lo ih a satu pawl cu mi lungawi an va si so! Na hnen ihsin thazaang a latu, Zion tlanglam ih thinlung a retu pawl cu mi thluasuak an va si so. A caarmi Baka horkuam sung an feh hmanah tidai putnak hmun ah a cang. An feh phah in an cak deuhdeuh,” a ti. Hih kan leitlun nunnak ah harsatnak phunzakip tong hman uh singla, Bawipa kan pan ahcun, Bawipa kan hnenih a tel ahcun mangbang vansannak, Baka: ttah-aihramnak sung ihsin lungawinak le thlangamnak kan ngah ding. Kan nunnak sungin thangtthatnak le lungawinak cerhti nung a put thei ding. Hla phuahtu in, “Harnak phen ih lungawinak, buainak phen ih a hmel mawi hmutu kan si, Baka hmun ah lungawinak ka sar suak” a ti bangin ninghan riahsiatnak sungin lungawinak kan hmu ding.\n2. Bawipa a tel ahcun thihnak horkuam hman ka ttih lo\nSaam 23 khal hi Pathian ih milefa pawl hrangah thlangam daihnak in petu a si ve. Saam hla ngantu in Bawipa cu a nunnak neitu le kilhimtu, tuukhal in a tuurun a khalh bangin a khaaltu a sizia a thei fiang. Sammi zianghman ka nei lo. Ei ding tampi umnak tlimno lakah i bawhter, in ding tidai thiang umnak ah i hruai a ti. A thanau caan ah thazaang thar i pek saal a ti. A thimmi thihnak horkuam sung zawh hman ningla maw Bawipa ka ttih lo ding; ziangahtile nang cu ka hnenah na um, Na talhtum le na kianghrol in ka hna in ngamter, a ti. A va dawt um ve. Nunnak ih thinpit mangbangnak ton caan khalah Bawipa ah a tthum aw thiamtu ih nunram ahcun ttih ding a um lo zia, le Bawipa ih umpinak cu an thazaang cahnak huham le an hnangamnak a si zia a fiangter.\nZumtu nulepa ulenau pawl, hih leitlun kan khualtlawnnak lamzin tluan hi vun thlir ttha hnik! Na mizaan, tuni le thaisun hi vun ruat hnik. Bawipa ih duhdawt zaangfahnak le umpit lamhruainak na hmu fiang maw? Bawipa tel lo sehla atu na dinhmun hi na thleng thei pei maw? Cuvekin Bawipa tel locun na hmailam khal ruahsan ding ngaingai a um lo sokhaw. A thupibikmi cu, Bawipa cu i Rundamtu le ka Bawipa a si. Amah cu ka nunnak i kilhimtu le nitin i cawm ih i tawlreltu a si. Bawipa thawn ka um ahcun zianghman ka ttih lo, ka hna a ngam ti theitu kan si ding hi a si. Hla phuahtu in, “Kei cu phaan ding ka nei lo, harsat mangbangnak cu thleng hmanseh, keimah ih a nungmi Bawi Khrih ruangah tuar daan ka thiam si, hmuh thei lo nun lungawinak” timi hla kha na nunram taktak in hlimzet le lungawizet in na sak thei ding.\n3. Bawipa a tel ahcun tidai khaa cu tidai thlum ah a cang thei\nIsrael mifa pawl ramcaar nelrawn ah, Pathian ramtiam Canaan ram an pannak thu ka siar tikah mak ka tituk. Atufang ih Laimi kan dinhmun, ahleice in hmun laklawh a simi Malaysia ram ih a taang hrihmi pawl ih thuanthu thawn ka tahtthim tikah Bawipa tel lo ih um cu raap thlak a sizia ka hmu. Asinan Bawipa a tel ahcun ziangkim ah lamzin a umzia khal ka hmu fawn. Israel mi pawl neelrawn ramcaar sungih an fehlai ah ni thum sung rori tidai in ding hmu loin an um thu ka siar tikah ka zaang an faak nasa (Suah. 15). Ziangtluk in a har ding ti ka ruat. Caan tawite niling lakih kan leenvahnak ih kan tihaal hmanah ziangtluk a har? Ni thum sung rori tidai in ding hmu lo ih um cu ziangtluk in so a har ding? A ni thumnak ah tidai an tong nain vansiat le malmak ah tidai kha, in awk ttha lomi a rak si betbet fawn. Sihmansehla, Moses in Pathian hnenih thla a cam tikah Bawipa in thingtan a khihhmuh. Bible thiam pawl in hih thingtan hin Jesuh Khrih ih thinglamtah a kawhhmuh an ti. Moses in cuih thingtan cu tidai kha sungih a vun thlak tikah tidai cu in theihmi tidai thiang ah a hung cangih Israel mi pawl tihaal riamtertu ah a cang tariai. A va mak em.\nZumtu kan nitin nunnak ah tla himi vek kan ton caan a um ttheu ve ko ding. Kan ruahsannak cu ram tthangso le ram picang, hmun nuam deuh ah ei khop ngah deuh in um thei ding hi a si cio ko ding. Asinan Malaysia ah dam lo le naa in retheihnak kan tuar. Kaih le khih tongin thawngtla, palik cianphan le fifir damiah tongin neihsun lonsak le sunralnak kan tong. Bum le nekrawk tong khal bo lo. Hnattuan hmu loin harsa le vansang in kan um. Hnattuan man nihlawh ngah thei loin nehsawh tongtu khal an tam. UN lut duhzet nain lut thei lo, lut thei ko nain remcaang thei loin pending le reject tong tivek khal kan um ruri. Hitivek ih remcaan lonak nelrawn ramcaar ih kan vahvaihlai ahhin Bawipa a pan hna kan thiam ding a thupi ngaingai. Bawipa tel locun mi hrekkhat ih dinhmun cu aatnak thlak le lunghlohnak tlak a si. Tihaalzet caan ih tidai kha in vek a si. Sihmansehla, Bawipa a tel ahcun Khrih thinglamtah ih huham cahnak thawngin nehnak kan nei thei. Harsatnak sungin remcaannak kan ngah saal thei. Beidongnak khawthim sung ihsin ruahsannak khawtleu a suak thei. Thinpit mangbangnak sungin lungawi hnangamnak a suak thei.\nNitin kan bulpak nun, kan innsungsang nuntu khuasaknak, kan kawhhran le kan pawlkom, kan miphun sungah Bawipa a tel ringring maw? Bawipa a tel lo ahcun ttah le ai-hramnak, buainak le hnaihnoknak, iksiknak le nahsuah awknak, ninghannak le beidongnak hlirin kan khat ding. Sikhalsehla, Bawipa thawn kan um ih kan hnen ih Bawipa a tel ahcun Baca ramcaar khal in cerhti nung a put thei vekin a ro a caarmi kan nunnak sungin a hninghnomi lungawinak nun a um thei saal ding. Bawipa a tel ahcun thimnak le thihnak horkuam sung zawh vek sihmang nungla kan nunnak ah hnangam daihnak, raltthatnak le hlawhtlinnak a um ding. Bawipa a tel ahcun kan hmuhtonmi pawl: nelrawl ram ih tidaikha Marah vek sung ihsin thinnomnak, lungawinak tidai thiangte a hung put saal ding. Saam ngantu in, “an feh phah in an cak deuhdeuh” a ti bangin nitin kan nunnak ah thlarau thazaang cak deuhdeuh in kan um dingih cakzet le raltthazet in hmai kan nor deuhdeuh ding.\nMi lungawi, mi thluasuak, mi neinung le mi hlawhtling kan si cio theinak dingah Bawipa cu kan nunnak ih laimuril ah ret ringring uhsi! Ziang tivek caan khal ah Bawipa lawng rinsan in ko uhsi! Bawipa cu a Biakinn sungah thangtthat le biakin, “Bawipa nang tel locun” ti’n Moses banigin thinlung takin thlacam uhsi! (Exodus 33:15). Cuti cun “Baka hmunah lungawinak ka sar suak” na ti thei ve ding.\nPathian in thluasuah malza in sawm sak hramseh!\nBACA HMUN IH LUNGAWINA\n– Unice Kham Thiam (Aa Ni)\n1. Ka theithiam zo Bawipai’ remruah,\nHarsatnak le buainak kan tonmi hi;\nKan nun tthangtertu, in caktertu le\nA duhdawtnak langtertu.\nAmah duhdawtu A kawh mi hrang ahcun,\nAn tthatnak dingin ziangkim A tuah sak ttheu;\nTtahnak phen ih lungawinak,\nHarnak phen ih A hmel mawi hmutu kan si;\nNa remruahnak cu ka hrangah a ttha,\nBaca hmun ah lungawinak ka sar suak.\n2. Beidon ttah caan cu tam hmanseh,\nIn run hnem ttheu Vanlam lungawinak in;\nHmuhsuam nautatnak Donak kan tonnak,\nBawipa Jesuh’n in tuarpi.\n3. A caar Baca hmun thleng hman ning,\nKa hmai ah cerh tinung a luangter ih;\nAmai’ kut cak in kan nun lam in hruai,\nCahnak ah cahsinnak ah.\nJesuh Ka Lo Duh series sung taa\nAugust Thla Ih Na Suah Ahcun Na Danglam Ding!\nPhar dawlmi Pahbalnak\nA sen Ih Nganmi\nHMUH THEIH LO MIPA


North Korea Ah AP Thuthang Hmunpi Awnnak Nei - Chinland Today Media\nNorth Korea Ah AP Thuthang Hmunpi Awnnak Nei\nJanuary 20, 2012 4:32 am·0 comments\nAP, VOA | January 20\nLeitlun ram tintian ihsin an rak thlir theumi AP (The Associated Press) thuthang organization cun North Korea khawpi, Pyongyang ah January 16, tlawngkaini khat ah AP thuthang hmunpi a veikhatnak hrangah awnnak an neih thu theih a si.\nHi thuthang hmunpi ihsin Korea thuthang, mipi nuntukhawsak daan le an ram thu le hla pawl cu zalen zet in zuk le zuknung pawl thawn AP ah an tarlang thei ding thu AP President le CEO Tom Curley cun a rel. Tom Curley cun an thuthang hmunpi an awn tharmi cu ram dang dang ih an thuthang hmunpi pawl thawn tangrual in peng pakhat vek ih hnatuannak ah hman a si ding thu khal a rel tel bet.\nAsinan North Korea cozah cun media dang palai pawl cu zalen zet ih North Korea ah hna an tuan a siang ngaingai hrih lo ih cuvek lai ihsin kum 2006 ah AP thuthang organization cun North Korea ah zuknung thuthang hmun tenau pakhat an rak awng zo a si. AP thuthang hmunpi tilo cu thuthang hmunpi dang felfai ngaingai a um thei hrih lo.\nAP President le CEO Tom Curley le AP executive member pawl cun awnnak puai cu hoha in ropi zet in an nei ih Tom Curley cun mipi fehkhawmtu pawl hnenah, “ Hivek ih AP thuthang hmunpi kan awn thei hi leitlun mipi hrangah cun hlawknak tampi a si ding ih a hleice in North Korea mipi hrangah an ram sung thuthang tampi cu AP hmang in an zoh thei thlang ding. Pyongyan ah maw Pennsylvania ah na suak ti lam a thupilo, a thupi mi sawn cu kan lailak ah lilawn kan dawn thei zo hi a si.” tiah a sim. Tom cun mipi le AP executive member pawl hnenah hi AP hmunpi thar an awnmi cu leitlun hmun dangdang ih AP hmunpi vek in standard nei zet in zohkhen ding khal ah fawrhfial nak a nei bet.\nCurley cun, “ The Democratic People’s Republic of Korea (DPRK) sung thu cu leitlun mipi in an thei tam lo ih tuahcun AP hnenah leitlun mipi hnenih DPRK thuhla theih ter theinak pek a si zo. Leitlun mipi in an theih dah lo mi pawl kan pholang thlang ding.” tiah uar zet in a rel tel bet. AP organization cun ram 100 ah AP thuthang hmunpi an nei ih leitlun hmun dangdang ah palai 2500 lenglo an nei a si.


Izzet Tempo a Standard deck by Robert Taylor - 𝗠𝗧𝗚𝗗𝗘𝗖𝗞𝗦\nHome MTG Standard Izzet Drawing\nIzzet Tempo deck, by Robert Taylor\nArena StandardIzzet Drawing The Mythic Society | Weekly | Standard @The Mythic Society Robert Taylor\nIzzet Tempo. Builder: Robert Taylor. — Top32\tin The Mythic Society | Weekly | Standard @The Mythic Society\t[27 Players] — 26-Jan-2021\nBUY: $213—127.59 Tix\n1 Bonecrusher Giant $1.29 $7.99\tR\n3 Brazen Borrower $16.99 $34.62\tM\n1 Shark Typhoon $11.99 $15.05\tR\n2 Teferi, Master of Time $13.99 $4.18\tM\n4 The Royal Scions $4.49 $0.58\tM\n1 Temple of Epiphany $0.49 $0.08\tR\n1 Castle Embereth $0.35 $0.11\tR\n1 Ox of Agonas $7.99 $10.3\tM\n2 Shark Typhoon $11.99 $15.05\tR\n$220.87 Tix @cardhoarder $5.52 / Week @cardhoarder $n/a @tcgplayer $255.07 @cardkingdom\n1 Bonecrusher Giant 3 Phoenix of Ash 3 Brazen Borrower 4 Irencrag Pyromancer 2 Shock 2 Spikefield Hazard 2 Shredded Sails 4 Opt 4 Fire Prophecy 2 Boon of the Wish-Giver 2 Shatterskull Smashing 1 Shark Typhoon 4 Improbable Alliance 2 Teferi, Master of Time 4 The Royal Scions 1 Temple of Epiphany 1 Castle Embereth 2 Raugrin Triome 2 Ketria Triome 4 Riverglide Pathway 4 Mountain 6 Island 1 Thundering Rebuke 1 Soul-Guide Lantern 1 Ox of Agonas 2 Soul Sear 2 Redcap Melee 2 Shark Typhoon 3 Negate 3 Mystical Dispute\n1st — Temur Ramp deck by Luca Moretti 2nd — Mono-Green Food deck by Chakib Top4 — Esper Doom Foretold deck by Guilherme F.F. Cruz Top4 — Mono-Green Food deck by Mitch Sachs Top8 — Dimir Rogues deck by Fabian Klein Top8 — Gruul Aggro deck by Jaime Magsi Top8 — Esper Mutate deck by Mathis Lalonde Top8 — Selesnya Adventures deck by Nicholas Paquette\nLast update: 2021-01-26 04:01:28


COFFEE DAWR IH FALA SEXY – Times Of Chinland\nCOFFEE DAWR IH FALA SEXY\nFebruary 6, 2018 admin1 World 0\nThailand ram Coffee Dawr pakhat ah Lawngfangkheh ih hnatuantu fala hmel mawite cu tulai online ah a lar nasa.Himi hi Chunburi District ih Nina coffee dawr ih kan dung kar ih thil cang si in hi fala cun bawngbite lawng a hruh ih a hmailam cu bawrbah lo dingin puan pakhat in a tuam.\nAmah hi pataya khawpi ih Model fala pakhat si in a tumzet mi a pawhte pawl show nak video tawite ruangih hminthang zettu a rak si.Cui Video tawite ahcun,”Tuhi Nina Coffee Dawr ah ka um.Coffee hi a thawzet hokhaw.Cawhnawi tampi an rawi si”tiah a tong mi khal hmuh a si.Hi Video cu February ni 3 ah an post ih tuah mi ting 10 lenglo in an zoh zo.\nA video zohtu pawl cun hivek mipi umkhawmnak ahcun a mawi lo tiah an soisel.Hi Video ruangah Dawr khal thu neitu pawl cun an cek nasa.Fala nu cun sumpai la ih a tuah mi si loin an khawn thei lotuk ruangih a bom mi men a si tiah a sim.Hivek hi thu neitu in a um ngaingai tiah an hmuh ahcun thawng kum 3-5 tiang simaw,Thailand paisa ting 1 simaw Dawr neitu cu kuanter a si ding.\nKUMKHAT DAMREI BELH I DUH EM?


Russia Milar Cu A Thiltuah Mi Ruangah Indonesia Ram Ihsin An Dawi Tlung – Meifar\nRussia Milar Cu A Thiltuah Mi Ruangah Indonesia Ram Ihsin An Dawi Tlung\nRussia milar hminthang Alina Fazleeva cu Indonusia, Bali khawpi ah ava tlawng. Taksa harhdamnak yoga ih hminthang a si ih online sung khalah a lar zet. Babakan Temple kiangah an va feh ih hlanlai thingkung tumpi ah taklawng in a zukaw.\nHimi thingkung cu kum 700 ih upa a si ih tualsung mipi pawlin an upat in an serh zet. Alina cu taklawng in thingkung ah a zukaw ih online parah a pholang cu mipi in an soisel nasa.\nCuruangah a zuk cu a hlonhlo sal ih thingkung hnenah ngaihthiam dilnak anei hnuah “Indonesia mipi pawl in ngaithiam hram uh, ka thiltuah mi hi ka siraw tuk. Himi hmun le ram hi ka rak theihfiang lo ruangah a si, ka ning khal a zak zet” tin ca a tar.\nHimi hnuah palik sakhan ah ava feh hngal ih a thiltuah mi cu a sim thei ih ngaidam a dil. Palik bawi in, ‘Tualsung mipi pawl upat lonak a si. Curuangah Indonesia ram suahsan hngal dingin hremnak kan lo pe” a ti. Alina Fazleeva in Indonesia ram a suahsan zo ih thla 6 sung Indonesia ram tlawng thei lo dingin hremnak an pe.\nA Fanu Kum 9 Mi In ‘Tlawng Ka Kai Paih Nawn Lo’ A Ti Ruangah A Hnaṭuannak A Hruai\nTlawng Sayama Ihsin Commando Ah


A Nupi In A Thihsan Hnuah A Fate 8 A Cawm Thanglian, Nupi Dang Neih Aiin A Fale Pawl A Ruat Thupi Sawn – Meifar\nA Nupi In A Thihsan Hnuah A Fate 8 A Cawm Thanglian, Nupi Dang Neih Aiin A Fale Pawl A Ruat Thupi Sawn\nChina, Hung Yen Province, Vu Xa khua ih um pacang pakhat in a fale 8 cu harsa zetin a cawm thanglian ih zohthim tlak pacang ṭha tin tualsung thuthang sungah an tarlang. A nupi thawn kum 20 sung an neiaw ih fate 8 an nei, a nupi in an fate 9-nak ding a pai laiah nausiat in a thihsan.\nCutin innsang nubik um loin hringnun an hmang thok, innsang harsa zet an si ih Mr. Nguyen Van Hach cu a fale pawl ruat ah a thupten a ṭap ṭheu. A fale pawl hi mipa 6 le nunau 2 an si ih a nautabik cu kum 2 mi lawng a si lai, zan an itthat laiah a fapa nautabik in “Ka nu ka ngai tuk” tin a ṭap ṭheu ih Mr. Nguyen in a fapa cu mitthli thawn a hnem ṭheu.\nNauhak pawl an damlo caan khalah amah in a tuamhlawm thluh, a fale pawl hi an nauhak tuk lai ruangah hmun dangah hnaṭuan in a tlansan ngam lo ih an inn kiangkap ah lo hnaṭuan in a khuasa.\nVengsung mipi pawlin nupi dang nei dingin an forhfial ṭheu nan a fale pawlin nu-ei an tuar dingih, cun duh vekin a fale pawl a ngaihsak thei nawn lo ding ti a phang ruangah nupi dang nei cu a ruat dah lo ih a tum lo lawlaw. A fale pawl hi a hringnun ah a pakhatnak ah a ret, midang in a fale pawl cu la dingin an ra dil nan arak siang lo ih amahten a cawm thanglian thei ding thu a sim thei. A fale pawl khalin an duhdawt in an ngaina zet.\nMr. Nguyen Van in, “Fate cu Pathian thlasuah an si ih ka fale pawl cu keimah in ka kilkhawi ding an si. Kan fale pawl thawn kan hringnun hi a nuam zet” a ti.\nRalhrang Pawlin Chin Pastor Pakhat Cu PDF Tin An Hrem That


Namte Ih A Nu Dawttu Fala Cu A Nu In A Ngaidam – Buannel News\nBirmingham ah October 11, 2017 kum ah fala note Paige Gaffney ( 16 ) cun a nu rori cu nungtlak na silo tiin namte in a dawt. A dawh pek ah cun a nu cu a thi ti a si, sinan Emergency in Sizung an pehpi hnu tawkfang ah a nu cu a ra nung sal. Vanthat ah a nu cu thi lo in a damsal thei, a nu țong hmaisakbik cu ka fanu kha ka par ih a thiltuahmi lak ah ka ngaidam a si, a ti.\nHi thil a tuah lai ah cun a fanu hi kum 16 long a sihruang ah kum kim lo ti a si. Kum a kim ( kum 18 ) a kim le a thuhla Court in a rel ding ti a si. October 9, 2019 ah cun Paige khal kum 18 a kim ve thlang, Dan vek in a thuhla rel thei a sive thlang. Sinan a nu in ka ngaidam a tihruang ah a sualman tuar lo ding in an luatter a si.\nPaige hin a nu thah a tumnak san cu ka par ah nu vek in na umlo, in kilkawi lo, zianghman ah inrello, tin a ci-nat loh ruang ah a si. Paige nu hin pasal pa 4 lai a nei ti a si, curuang ah Paige khal hi nauhakte a sihlai ah thaten inkilkawi lo a ti. A nu par ih a ci-nat loh ruang ah a nu cu thah a tum. Namte in a dawt, hliamhma thawn sizung ah caan reipi a um hnu ah a nu khal damten a ra suak.\nSantlailo tuk ih a ruat mi a nu cun a fanu thilsual tuahmi par ah a ngaidam thu theih a si. A par ih santlailo tuk ih a ruat mi a nu, duhdawtnak neilo ti ih a hmuh mi a nu cun a fanu sualnak a ngaithiam thei, hi thu ka theih hin ruahding tampi inpe, khatlam ah cun ka mitthli tiang a fawr zik pah pah ko” na nu kha hun ruat ve aw. The Sun


miliiwing 2. Juni 2014 um 20:31\nmiliiwing 3. Juni 2014 um 20:32\nmiliiwing 4. Juni 2014 um 18:49\nmiliiwing 4. Juni 2014 um 21:06


Scientists pawl in Stonehenge kiang ah a lamdang zetmi hmuhsuahnak thar nei | Falam Online Media\nJune 23, 2020 admin\t0 Comments Scientist, Stonehenge\nKum tinten, minung 1 million hrawng ih vehvai ringring mi Stonehenge kiang ah scientis pawl in a danglam zetmi “khur” hmuhsuahnak an nei.\nStonehenge thawn a hlatnak peng 2 hrawng ih hmuhsuakmi a siih, cui khur pawl cu tuhlan kum 4500 liamzo hrawng ih laih mi siding an zum. Metre 5 hrawng thuk in 10 metre hrawng kau a siih remote-sensing technologies hmangin hmuhsuahmi a si.\nLeitlun thilmaksak danglam ih telve Stonehenge thawn pehzomawnak neimi siding an zum. Khur pawl cu a hlum zawngin laih mi a si ih a sau lamah peng 1 a luan. Hlanlai minung pawl ih hmun thianghlim fehnakding, khihhmuhnak ih hman mi lole khur pawl luan ih fehlo dingih ralrin peknak ih hman mi siding khalin an zum a si.\nScientist pawl cun tu ih an hmusuah mivek khur dang khal um ding an zum nan modern development ruangah an hmuhsuak thei an ring lo.\nStonehenge cu Wiltshire, England ram ah a um ih Santhar santhuanthu ngan hlan ih rak tuahmi a si. Santhuanthu ngankhumnak neih hlan ih umzomi a si vekin zo pawl ih tuahmi a siih ziang hrang ah tuah mi a si tikhal tuni tiang theihcian a si lo.\n← Pu Trump in suah ding phan tukmi ‘The Room Where it Happened’ cabu Online ah Leak\nDelhi um Chin mi lakah Covid – 19 Nat kai thar um →\nKorea pawl vekin Vuun No/Ngo na duh maw?


Weather in Chernak, South Kazakhstan | METEOPROG\n/ Weather in Chernak\nShare weather in Chernak:\nweather forecast for Chernak at 27 01 - 31 01\nweather forecast for Chernak\nWeather in Chernak: Light precipitation. Cloudy.\nWeather in Chernak: No precipitation. Light cloud.\nGenerated 27.01.2020 23:37:39


Taliban Ralhraang pawl in Nunau zung hnaṭuan pawl an dawi tlung thluh | Falam Online Media\nAugust 16, 2021 Ni Hnem Sung\t0 Comments\nTaliban ralhraang pawl in asangsang ten Afghan ram an la vivo hnu ah hmun ṭhenkhat ih nunau zung hnaṭuan pawl cu hna ban san dingin le hnaṭuan nakah feh nawn lo dingin ralrin an pe.\nBank ṭhenkhat ah meithal thawn an lut ih zung hnaṭuan nunau pawl an tlun ter. An aiawh ah sungkhat naivai mipa hnaṭuantuding nan thun lut thei tiah theihternak an nei cih.\n“Kum tawkmawi hna kan ṭuan zo ih atu ah hivekih hna ban aw cu amak ka ti zet. Nan, kan mah lam in titheih kan nei lo. A cang mi cu a cang rero si ko.”\n“Hnaṭuannak hrang ah keimahten mirang ṭong le computer tham dan ka zir ih teimaknak thawn hnaṭuan ka ngah mi a si. Nan, tuahcun nunau ṭuan theih nak hnadang ka hawl ṭul si ko” tiah Azizi Bank ih hnaṭuan Noor Khatera (kum 43) cun Reuters hnen ah a sim.\nNunnak thaap rorin nunau pianvo hrang an rak sualneh mi cu Taliban ralhraang pawl an lal hnu ah thulolak ah a cang thluh.\nThe Taliban told female employees at some banks to not return to their jobs ⤵ https://t.co/714LXhCYfM\nMay thla hrawngin US ralkap pawl in Afghan ram an suahsan hnu ah Taliban ralhraang pawl cun a sangsang ten hmunram an la vivo ih August 15 ah Afghan khuapi Kabul an luhcilh ih, a tu ah President umnak zung tiang an luah zo a si.\nTaliban ralhraang pawl hin kum 1996 ihsin 2001 tiang Afghan ram an rak uk ih, cu lai ah nunau tlawngkai an siang lo. Khualeng vahsuah tikah hmel lang lo dingin nunau pawl puan an khuh ter hlei ah lengsuakvak cun sungkhat naivai mipa pakhatkhat in thlun tengteng ding tiah daan an rak tuah.\nCumicu Islam daan a si tiah an aupi ih biaknak daan tiih an kohmi cuih daan pahbaltu nunau pawl cu hremnak phunphun thawn daantatnak an nei hlei ah miṭhen cu khuatlang mipi hmai rori ah an vuak an vel ih an hrem.\nMipi hriltlinmi cozah an lal lai ah cuvek hremawknak um nawnlo dingin le nunau hnaṭuan, tlawngkai theih dingin Islamic system thawm milawmi daan kan hmang ding tiah Taliban ralhraang pawl cun an rak aupi nan, tikcucaan a thlengaw ih an lal ngaingai tikah nunau pawl cu an hnong thok lala a si.\nTuṭum rampi thuneihnak an la hnu ah ziangvek daan thawn ukhruai an tum timi thu thawn pehpar in Taliban ṭuanvonei Zabihullah Mujahid cun “Islamic system kan hmang hnu ah daan sungih um mi le pathian duhdaan in ke kan kar vivo dingih ramsung buainak zianghman a um lo ding” a ti.\n← Falam Siipin le FCMF in mipi thlun dingmi daan thar an suah\nJournalist pakhat in DVB media a mual phoh ta riar →


CNA ralbawi nih Falam pengih Thipcang Pitar meithal in a kap i hliam hma a tuar. – Lai Lungrawn Post\nCNA ralbawi nih Falam pengih Thipcang Pitar meithal in a kap i hliam hma a tuar.\nFalam nih an tial mi si caah falam ca in ka van chiah ve CNA ralkap bokhat cu Zuri in khua sungah hro a suang ih a aukio ciamco. Mawhsualnak neilo Falam peng Thipcang khua ih pitar pakhat cu CNA ralkap pa nih meithal in a kap ih Pitar cu a kut ah hriamhma a tuar.\nCNA hi atu tiang Min Aung Hlaing ralkap ralhrang hmanh do ngamlo in mawhsual nak neilo tualsung mipi parah hivek in an cangvai cu thil ttha lo zet mi a si.Ralbawi bokhat tiang hman a thleng zo mi CNA ralkap nih atu bang tuk in mawhsualnak nei lo mipi parah rapthlak tak in a caang vai cu Falam mipi pawl kan khua ruah a har tuk.\nHlansan thu cu sim ding tampi a um ko nan, kan sim duhlo ding. Falam cemral dingin CNF/A nih an rak tumtah ih Falam le Rih zin khal an rak phit, a phunphun in Falam peng mipi harsatnak in rak pek. A tu Min Aung Hlaing ral hrang, Ralkap sualral pawl do caan a si ti lai ah, CNA pawl nih Falam peng mipi ning ttih thla pang in an um ter. Mawhsual nak neilo Pitar meithal in an kap timi cu ziangtik hmanh ah kan ngaidam thei lo ding